9 Jenis Bantuan Bulanan JKM Yang Rakyat Boleh Mohon

Jabatan Kebajikan Masyarakat (JKM)
 telah menyediakan 9 jenis bantuan bagi mereka yang memerlukan. Tujuan utama bantuan ini diwujudkan adalah untuk:

Memenuhi keperluan asas (basic needs) bagi meringankan beban penerima bantuan

Alat sokongan sosial (social support tools) untuk menilai kemampuan penerima bantuan ke arah berdikari dan mengurangkan kebergantungan kepada bantuan

Alat pemulihan (rehabilitation tools) agar penerima bantuan terus kekal tinggal bersama komuniti/masyarakat.

Sumber kewangan sementara penerima bantuan meneruskan kelangsungan dan kesejahteraan hidup

Antara 9 bantuan Jabatan Kebajikan Masyarakat yang rakyat boleh mohon adalah seperti berikut:

Isi Kandungan

1.Bantuan Kanak-Kanak

KADAR

Minimum  sebanyak RM150 sebulan seorang sehingga maksimum sebanyak RM1000 sebulan  mengikut pecahan berikut :

i. RM200 seorang bagi anak berumur 6 tahun & ke bawah;

ii. RM150 seorang bagi anak berumur 7 tahun hingga 18 tahun; dan

iii. Kadar bantuan maksimum RM1000/keluarga sebulan

TUJUAN

Membantu keluarga/ penjaga kepada anak/ kanak-kanak atau membantu anak/ kanak-kanak yang tiada/kehilangan penjaga supaya dapat terus tinggal bersama keluarga dan meneruskan kelangsungan hidup tanpa menjejaskan pertumbuhan dan perkembangan kanak-kanak mengikut peringkatnya.

Membantu memelihara dan memperkukuhkan institusi keluarga yang terlibat dalam memberi jagaan sempurna kepada kanak-kanak termasuk kasih sayang dan perhatian.

KRITERIA KELAYAKAN KHUSUS

Warganegara dan bermastautin di Malaysia

Keluarga/ penjaga yang memberi jagaan kepada kanak-kanak dan pendapatan isi rumah tidak  melebihi Pendapatan Garis Kemiskinan (PGK) Purata  Miskin Isi Rumah Semasa atau PGK Purata Miskin Per Kapita Semasa

Kanak-kanak yang berumur di bawah 18 tahun dan yang berumur 18 tahun ke atas boleh dipertimbangkan jika bersekolah sehingga tamat menengah atas

ATAU

Mana-mana kes yang berkeperluan, layak dipertimbangkan dengan

kelulusan Ketua Pengarah Kebajikan Masyarakat (KPKM).

Untuk membuat permohonan slik klik:
Permohonan Bantuan Kanak-Kanak JKM 2021

2. Bantuan Anak Pelihara

KADAR

RM250 sebulan seorang kanak-kanak.  Maksimum RM500 sebulan sekeluarga yang memelihara 2 orang kanak-kanak atau lebih.

TUJuAN

Membantu kanak-kanak yang kurang bernasib baik, yatim/yatim piatu, tidak mempunyai saudara-mara supaya terus tinggal di dalam masyarakat bersama-sama dengan keluarga pelihara.

Meringankan tanggungan keluarga pelihara yang sanggup menjaga anak-anak pelihara seperti anak sendiri.

KRITERIA KELAYAKAN KHUSUS

Keluarga yang sedang memberi jagaan kepada anak/kanak-kanak seperti berikut :

Kanak-kanak berumur bawah 18 tahun;

Kanak-kanak yang tidak mempunyai ibu bapa;

Kanak-kanak bukan diambil sebagai anak angkat menerusi Akta Pengangkatan 1952 atau Akta Pendaftaran Pengangkatan 1952; atau

Kanak-kanak tinggal bersama dengan keluarga pelihara melalui:-

Kanak-kanak yang diambil dari “Program Anak Pelihara” yang dikendalikan oleh JKM; atau

Kanak-kanak yang dipelihara di bawah perintah Mahkamah Bagi Kanak-Kanak mengikut Akta Kanak-Kanak 2001.

3.Bantuan Orang Tua

KADAR

RM500 sebulan seorang.

TUJUAN

Bantuan ini diberikan kepada warga emas untuk meneruskan kelangsungan dan kesejahteraan kehidupan dalam komuniti.

KRITERIA KELAYAKAN KHUSUS

Warganegara dan bermastautin di Malaysia

Warga emas berumur 60 tahun dan ke atas

Pendapatan Isi Rumah tidak melebihi Pendapatan Garis Kemiskinan (PGK) Purata  Miskin Isi Rumah Semasa atau PGK Purata  Miskin Per Kapita Semasa dan

institusi kendalian JKM; atau

pusat jagaan harian/ berkediaman yang memberi kemudahan/ perkhidmatan secara    percuma

Untuk membuat permohonan slik klik:
Permohonan Bantuan Orang Tua JKM 2021

4. Elaun Pekerja Cacat

KADAR

 RM450 sebulan seorang.

TUJUAN

Insentif ini diberikan untuk menggalakkan OKU terus bekerja, serta mampu hidup berdikari dan menjadi ahli masyarakat yang produktif.

KRITERIA KELAYAKAN KHUSUS

Warganegara, bermastautin dan bekerja di Malaysia

Berumur 16 tahun dan ke atas

Pemegang kad OKU JKM

Pendapatan bulanan RM 1,200.00  dan ke bawah;

ATAU

Mana-mana kes yang berkeperluan, layak dipertimbangkan dengan kelulusan KPKM

5. Bantuan Am Persekutuan

KADAR

RM100 sebulan seorang.  Maksimum RM350 sebulan sekeluarga.

TUJUAN

Membantu menampung perbelanjaan harian klien atau keluarga.

KRITERIA KELAYAKAN KHUSUS

Golongan yang memerlukan dan keluarga miskin yang tidak diliputi di bawah jenis bantuan lain

6. Bantuan AM Negeri

KADAR

Minimum sebanyak RM100 sebulan seorang dan maksimum sebanyak RM350 sekeluarga

OBJEKTIF

Bantuan ini diberikan kepada individu/ keluarga kurang berkemampuan dan berkeperluan untuk meneruskan kelangsungan dan kesejahteraan kehidupan dalam komuniti.

SYARAT KELAYAKAN

Warganegara dan bermastautin di Wilayah Persekutuan

Pendapatan Isi Rumah tidak melebihi Pendapatan Garis Kemiskinan

(PGK) Purata  Miskin Isi Rumah Semasa atau PGK Purata  Miskin

Per Kapita Semasa

Golongan yang memerlukan dan keluarga miskin yang tidak diliputi di bawah mana-mana skim bantuan bulanan JKM lain

ATAU

Mana-mana kes yang berkeperluan, layak dipertimbangkan dengan kelulusan KPKM.

7. Bantuan OKU Tidak Berupaya Berkerja

KADAR

RM300 seorang sebulan.

TUJUAN

Membantu OKU yang tidak berupaya bekerja.

Mengggalakkan OKU terus tinggal bersama keluarga.

KRITERIA KELAYAKAN KHUSUS

Warganegara dan bermastautin di Malaysia

Berumur 16 tahun dan ke atas

Pemegang Kad OKU JKM

Tidak berupaya bekerja

Pemohon bukan penghuni/ pelatih:

Institusi kendalian JKM; atau

Pusat jagaan harian/ berkediaman yang menyediakan perkhidmatan/ kemudahan secara percuma; atau

Program Pemulihan Dalam Komuniti (PDK)

Sumber kewangan bulanan individu OKU tidak melebihi kadar Pendapatan Garis Kemiskinan (PGK) Purata Miskin Per Kapita Semasa.

ATAU

Mana-mana kes yang berkeperluan, layak dipertimbangkan dengan kelulusan KPKM.

Nota:

      Sumber kewangan seperti pencen/ perkeso/ bantuan dan lain-lain

8. Bantuan Penjagaan OKU Terlantar/Pesakit Kronik Terlantar

KADAR

RM500 sebulan seorang.

TUJUAN

Meringankan bebanan keluarga/ penjaga

Menggalakkan keluarga/ penjaga untuk menjaga ahli keluarga yang OKU terlantar/ sakit terlantar/ sakit kronik.

KRITERIA KELAYAKAN KHUSUS

Warganegara dan bermastautin di Malaysia

Pemohon adalah penjaga sepenuh masa/ memberikan pejagaan rapi kepada OKU terlantar/ pesakit terlantar/ pesakit kronik yang memerlukan pengawasan dan penjagaan

Pendapatan bulanan isi rumah tidak melebihi RM3,000;

ATAU

Mana-mana kes yang berkeperluan, layak dipertimbangkan dengan kelulusan KPKM.

9. Bantuan Latihan Perantis

KADAR

RM200 sebulan seorang.

TUJUAN

Membantu klien Jabatan atau anak-anak penerima bantuan yang tercicir daripada persekolahan dan menganggur serta bekas pelatih atau bekas penghuni institusi kebajikan untuk mendapatkan latihan kemahiran atau latihan sambil bekerja

SYARAT KELAYAKAN

Warganegara dan bermastautin di Malaysia;

Anak-anak penerima bantuan atau  bekas pelatih/ bekas penghuni dari institusi kebajikan; atau

Kes-kes seliaan akhlak; atau

Bekas Pelatih Perintah Khidmat Masyarakat; ATAU

Mana-mana kes yang berkeperluan, layak dipertimbangkan dengan kelulusan KPKM.

Nota:

Kelulusan berdasarkan tempoh latihan dan maksimum 24 bulan.

Cara Membuat Permohonan Bantuan JKM

Pengendalian permohonan bantuan kewangan dibuat di peringkat Pejabat Kebajikan Masyarakat Daerah / Jajahan / Bahagian di seluruh negara.

Setiap permohonan yang didaftarkan akan dijalankan siasatan untuk penilaian (means-tested) bagi mengesahkan kelayakan bantuan kepada pemohon. Urusan ini bersesuaian dengan prinsip penyampaian bantuan yang berdasarkan kepada kelayakan dan bukan hak.

Untuk memudahkan urusan pentadbiran, pemohon diminta membawa dokumen sokongan semasa hadir ke Pejabat Kebajikan Masyarakat Daerah / Jajahan / Bahagian seperti salinan Kad Pengenalan diri pemohon, salinan Kad Pengenalan suami / isteri / ibu / bapa / anak yang tinggal bersama, salinan sijil kelahiran anak-anak / ahli keluarga yang tinggal bersama, salinan penyata gaji (jika ada), dan lain-lain dokumen yang berkaitan.

Borang Yang Berkaitan

JKM 18  (Borang Permohonan Bantuan) (
Klik disini untuk muat turun
)

Borang Kemaskini Maklumat JKM 20 (
Klik disini untuk muat turun
)

Untuk maklumat lanjut berkaitan bantuan Jabatan kebajikan masyarakat, sila berhubung dengan Pejabat JKM negeri atau ibu pejabat seperti yang dipaparkan di bawah.

Jabatan Kebajikan Masyarakat

Aras 6, 9-18

No 55, Persiaran Perdana,

Presint 4,

62100 Putrajaya

atau layari
http://www.jkm.gov.my/

Penutup

Akhir kata, diharapkan perkongsian kali ini berkaitan
 9 Jenis Bantuan Bulanan Jabatan Kebajikan Masyarakat (JKM)
 memberi manfaat kepada anda semua.
 Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih


JKMPay Mudahkan Pengagihan Bantuan Kebajikan

Agihan Bantuan Kebajikan Dipermudahkan Oleh JKMPay

KANGAR: Penerima bantuan bulanan Jabatan Kebajikan Masyarakat (JKM) tidak perlu lagi ke pejabat agensi itu mendapatkan bantuan bulanan masing-masing pada masa depan.

Ini apabila kaedah penerimaan bantuan berkenaan dipermudahkan dengan permulaan Projek Rintis Pembayaran Bantuan Bulanan JKM Secara Tanpa Tunai (Cashless) atau JKMPay yang sedang menjalani projek rintis.

Menteri Pembangunan Wanita, Keluarga dan Masyarakat, Datuk Seri Rina Mohd Harun berkata, projek berkenaan dilaksanakan dengan kerjasama strategik bersama Bank Islam Malaysia Berhad bagi tempoh enam bulan dari 1 Februari lalu sehingga 31 Julai depan.

“Melalui JKMPay, penerima bantuan akan menerima 50 peratus daripada jumlah kadar bantuan yang diluluskan dan dikreditkan ke dalam akaun Bank Islam penerima bantuan berkenaan di mana ia boleh dikeluarkan dengan kad ATM/Debit Bank Islam.

“Baki 50 peratus lagi akan dimasukkan ke dalam Kad Cashless JKMPay di mana sebagai permulaan, penerima bantuan hanya boleh berbelanja untuk barang keperluan asas, keperluan harian dan ubat-ubatan di 250 kedai berdaftar dengan Bank Islam sahaja.

“Namun, pembelian yang tidak tersenarai dalam maklumat barang keperluan, tidak dibenarkan untuk menggunakan kad Cashless JKMPay,” katanya.

Beliau berkata demikian selepas bersama-sama Raja Puan Muda Perlis, Tuanku Lailatul Shahreen Akashah Khalil menyempurnakan Majlis Pelancaran Projek Rintis Pembayaran Bantuan Bulanan JKM Secara Tunai (Cashless) atau JKMPay di sebuah hotel, di sini.

Majlis turut dihadiri Pengerusi Jawatankuasa Hal Ehwal Agama Islam, Kebajikan dan Bantuan Bencana, Hubungan dan Kerjasama Sempadan, Ruzaini Rais yang mewakili Menteri Besar Perlis.

Katanya, untuk permulaan, Pejabat JKM Perlis, Pejabat JKM Daerah Kubang Pasu dan Kota Setar di Kedah dan Pejabat JKM Daerah Melaka Tengah di Melaka dipilih untuk projek rintis itu.

“Malah, sehingga hari ini seramai 650 orang penerima bantuan baru sudah menyertai projek rintis ini.

“Kita berharap agar inisiatif ini dapat diperluaskan ke seluruh negara dan dipermudahkan kepada semua penerima bantuan JKM yang layal seiring dengan keperluan semasa serta perubahan norma baru,” katanya.

Sumber
Berita Harian

Artikel lain:
Malaysia Bersedia Hadapi Status Negara Tua


Jom Bercuti ke Tanah Tinggi Cameron

Isi Kandungan

Pengenalan

Cameron Highlands
 atau
Tanah Tinggi Cameron
 merupakan sebuah pusat peranginan tanah tinggi yang terkenal di Semenanjung Malaysia.

Cameron Highland mendapat nama daripada seorang pegawai Inggeris iaitu William Cameron yang menemuinya pada tahun 1885 ketika sedang membuat tinjauan pemetaan.

Cameron Highland terletak di barat daya negeri Pahang Darul Makmur.  Setinggi 1,829 meter dari aras laut dan mempunyai suhu di antara 10
0
c hingga 20
0
c.

Untuk ke sini, anda boleh melalui Tapah atau Simpang Pulai dari negeri Perak, melalui Gua Musang dari negeri Kelantan atau melalui Sungai Koyan dari negeri Pahang.

Di puncaknya terdapat pelbagai fasiliti, kemudahan rekreasi dan tempat menarik untuk dikunjungi.

Keistimewaan

Selain menjadi sebuah pusat peranginan, Cameron Highland juga terkenal dengan pengeluaran hasil tanaman tanah tinggi seperti teh, buah-buahan, sayur-sayuran dan bunga-bungaan yang berkualiti dan jarang di dapati ditempat lain.  Ini kerana keadaan cuaca yang sejuk dan segar amat sesuai untuk tanaman tersebut.  Namun begitu, tumbuhan iklim sederhana juga ditanam di kawasan ini.

Sekiranya anda berkunjung ke sana, jangan melepaskan peluang untuk membeli hasil tanaman seperti jagung, sayur-sayuran dan strawberi yang masih segar kerana baru sahaja dipetik dari ladang dan
harganya juga berpatutan.  Terdapat juga ladang yang membuka peluang kepada pengunjung untuk mendapat pengalaman memetik sendiri strawberi.

Pelbagai hotel dan pusat peranginan yang boleh ditempah mengikut bajet anda.

Terdapat juga pakej penginapan

Homestay

untuk para pengunjung di s
ebuah penempatan orang Melayu yang pertama di Cameron Highlands iaitu Kampung Taman Sedia.  Ia merupakan sebuah kampung yang terletak di lembah antara Tanah Rata dan Brinchang.

Sekiranya anda gemar memandu kereta, jangan lepaskan peluang untuk memandu di Jalan Gunung Brinchang kerana jalan tersebut adalah jalan raya yang tertinggi di
Malaysia.

Terdapat pelbagai lagi keistimewaan Cameron Highlands yang perlu anda cuba dan rasai sendiri.

Pekan

Cameron Highlands terdiri daripada sembilan pekan.  Di setiap pekan terdapat pelbagai tempat-tempat menarik yang boleh anda kunjungi :-

Ringlet

Lembah Bertam

Tanah Rata

Brinchang

Kea Farm

Tringkap

Kuala Terla

Kampung Raja

Blue Valley

Tempat Tarikan Pelancong

Berikut adalah antara tempat yang sentiasa menjadi tarikan pelancong semasa berada di Cameron Highlands

Taman bunga : Cactus Point 500 meter dari Kea Farm

Ladang Teh : Ladang Teh BOH, Bharat Tea, Sungai Palas Boh, Blue Valley Tea

Kebun Sayuran : Terdapat di kebanyakan kampung seperti Kea Farm, Tringkap dan Kuala Terla.

Taman bunga : Rose Centre, Rose Valley.

Pelbagai Kebun Buah Strawberry.

Taman rama-rama.

Tokong Sam Poh di Brinchang

Trek
 Jungle Trekking

Pasar Sayur dan Pasar malam

The Smoke House, The Lake House, Strawberry Park

Secara keseluruhan Cameron Highlands merupakan kawasan tanah tinggi yang paling menarik untuk dikunjungi di Malaysia.

Keindahan Cameron Highland pastinya akan memukau hati sesiapa sahaja yang berkunjung ke sana.


Jom Berkenalan Dengan Lesung Batu

Ketawa sinis baca tajuk artikel ni? Atau ada terlintas difikiran “eh..lesung batu pun tak kenal?” atau ada juga anda terfikir nak cakap “lesung batu pun nak buat artikel.”(mungkin ada banyak juga tu ayat-ayat negatif)

Sila buang jauh-jauh pemikiran anda itu.

Percayalah… zaman serba moden dan canggih ini masih ada yang tidak kenal dengan lesung batu. Siapa? Budak-budak zaman kini la. Kalau sudah asyik ke hulu ke hilir dengan handphone canggih, dorang mana ada masa nak berkenalan dengan lesung batu dekat dapur tu. Itu pun kalau di rumah kamu ada lesung batu.

Tapi, kebiasaannya orang lebih memilih blender atau pengisar elektrik. Bagi memudahkan, cepat serta selamat katanya. Bagi saya selaku penulis, walaupun di rumah sendiri ada sediakan blender, namun lesung batu tetap wajib ada.

Saya lebih suka menggunakan lesung batu bila hendak memasak. Kononnya aroma bawang yang ditumbuk lebih sedap baunya. (Bagi sayalah). Bagaimana dengan anda? pasti lain pula pendapat anda kan.

Apapun, bagi yang sudah kenal dengan lesung batu baguslah. Buat yang tidak atau belum mengenali Lesung Batu, haaa…jom berkenalan dengan Lesung Batu.

Lesung batu
 merupakan lesung yang diperbuat daripada batu yang sering digunakan pada suatu masa dahulu bagi menumbuk ramuan untuk memasak. Ia merupakan satu kemestian bagi setiap rumah untuk memilikinya, dan sering kali digunakan bagi menumbuk antara lain, sambal belacan. Ia dianggap sebagai peralatan dapur yang asas selain pisau, periuk dan sebagainya.

Ia digunakan di serata dunia sejak zaman gangsa (atau mungkin sebelumnya) lagi. Walaupun bahan yang digunakan untuk membuat lesung batu berbeza tetapi rekaannya hampir sama dan stabil sepanjang zaman walaupun ia datang dalam pelbagai saiz, bentuk, berat dan komposisi. Kelainan-kelainan ini penting, bergantung kepada kegunaan utamanya. Ia sangat popular digunakan oleh masyarakat desa untuk membuat pelbagai juadah atau bahan masakan dan juga ubat-ubatan.

Kebolehannya untuk menyerap, menguatkan dan mengeluarkan kembali rasa bahan-bahan yang ditumbuk adalah satu daripada keunikannya.

Ia popular terutama sekali di Asia Tenggara dimana pada kebiasaannya ia digunakan untuk menumis atau menumbuk rempah dan perasa masakan seperti gulai. Di barat ia biasanya dikenali sebagai ‘mortar and pestle’ dan mempunyai kegunaan yang hampir serupa walau bergantung kepada keadaan dan budaya masyarakat setempat.

Penggunaannya mudah, cepat dan tidak memerlukan kuasa eletrik. Ia juga boleh dijadikan senjata. Pada kebiasaannya, lesung sangat sukar pecah, rapuh atau retak kecuali pada keadaan-keadaan ekstrem tertentu.

kredit :
wikipedia

Lesung Batu

Lesung batu merupakan lesung yang diperbuat daripada batu yang mana digunakan untuk menumbuk ramuan memasak.

Bagi negara-negara di Asia Tenggara, lesung batu tidak asing lagi bagi mereka kerana boleh dikatakan setiap dapur rumah wajib ada.

Sejarah kewujudan dan penggunaan batu lesung bermula seawal ribuan tahun dahulu, bermula dari Zaman Logam (atau mungkin sebelumnya) dan tetap terus digunakan sehingga ke hari ini.

Lesung batu diperbuat daripada batuan granite monolith (seperti dalam gambar)

Ada juga diperbuat dari tanah liat,marmar dan kayu

Isi Kandungan

Tips Pengunaan Lesung Batu:

Bagi mengubah konsistensi bahan yang dikisar supaya lebih cair, boleh tambahkan sedikit air ke dalam bahan yang sedang dikisar.

Alaskan bawah lesung dengan kain yang tebal bagi mengelakkan bunyi yang kuat dan geseran di permukaan meja/lantai ketika menumbuk bahan. Kain berfungsi menyerap bunyi dan hentakan.

Potong bahan (seperti bawang merah, halia dan kunyit) yang perlu ditumbuk kepada bahagian yang kecil bagi mengelakannya terpelanting keluar!

Sebelum menggunakan batu lesung yang baru dibeli, tumbuk segenggam beras putih ke dalam lesung bagi membersihkan sebarang sisa debu dari bahan lesung itu sendiri dan bilas menggunakan air suam.

Gunakan saiz lesung batu yang bersesuaian dengan kapasitinya bagi mengelakkan bahan yang ditumbuk melimpah keluar.

Tips Penjagaan Lesung Batu:

Pastikan lesung batu dibasuh bersih selepas digunakan bagi menghilangkan bau, warna dan rasa yang melekat. Untuk jenis lekatan degil, lesung boleh dibasuh dengan bahan berasid seperti limau, asam jawa..

Telengkupkan atau keringkan permukaan dalam lesung bagi mengelakkan air bertakung.

Simpan lesung batu di tempat yang bersesuaian bagi mengelakkan pertumbuhan kulat.

Sekali-sekala tumbuk/ lenyek garam kasar dalam lesung batu untuk meratakan permukaannya.


Jom Buat 6 Aktiviti Sepanjang Perintah Kawalan Pergerakan

Sudah masuk hari ke 9 Perintah Kawalan Pergerakan ni. Sudah pasti anda di rumah pun mulai rasa bosan dan bingung sendiri mahu buat apa selepas ini, apalagi selepas PM umumkan PKP ini dilanjutkan lagi sehingga 14 April 2020.

Sebenarnya banyak aktiviti yang boleh dilakukan di rumah bersama keluarga ataupun rakan anda untuk menghilangkan kebosanan. Tidaklah hanya berjalan ke bilik tidur, ruang tamu dan dapur sahaja.

Mari kita tengok senarai beberapa aktiviti bermanfaat yang anda boleh lakukan sepanjang perintah ini dilaksanakan.

Isi Kandungan

1. Menonton Pelbagai Rancangan

Duduk dirumah sepanjang Perintah Kawalan Pergerakan  ini anda boleh menonton pelbagai rancangan samada online atau offline.

Bagi yang ada melanggan ASTRO tu, bolehlah menonton movie. ASTRO kan ada umumkan pihak mereka buka semua CHANNEL FREE sepanjang PKP (18-31hb Mac2020)berlangsung. Untuk lanjutan PKP, penulis kurang pasti pula.

Untuk anda yang tiada langganan ASTRO, bolehlah menonton IFLIX. Yang mana pihak Iflix juga ada buat pengumuman tentang khidmat Iflix SECARA PERCUMA. Apalagi?Korang bolehlah download aplikasi Iflix di telefon pintar anda sekarang kemudian carilah movie atau drama yang belum ditonton.

Jika masih juga tidak tahu mahu buat apa, cubalah buka YOUTUBE. Boleh tengok pelbagai resepi, tutorial dan banyak lagi yang boleh mendatangkan ‘kerja’ dirumah sepanjang tempoh PKP.

2. Membaca Buku atau Majalah Secara Offline atau Online

Buat anda yang memang ulat buku sebelum ini, apa salahnya jadi
ulat buku semula?Manalah tahu, buku-buku atau majalah-majalah lama masih tersimpan rapi.

Atau jika bosan dengan buku atau majalah yang sama, Perpustakaan Negara Malaysia telah melancarkan 1 laman yang mana sesiapa saja boleh membaca buku secara online di pautan tersebut, jangan risau kerana anda boleh baca lebih 13.2 juta bahan digital secara percuma yang disediakan oleh Perpustakaan Negara Malaysia. Anda hanya perlu muat turun aplikasi
Libby
 dalam telefon pintar anda.

3. Cuba resipi

Masuk hari ke 9 ni, penulis nampak di wall Facebook sendiri orang-orang yang post macam-macam menu masakan. Ada yang mencuba Coffee Dalgona, Murtabak Maggi dan ada banyak lagi sebenarnya. Apa kata anda cuba resipi baru dan serlahkan
skill
 anda di rumah. Jika anda tidak pandai masak, ini masanya anda belajar dan
polish skill
 anda agar boleh memasak.

Mana tahu lepas ini anda memasak boleh jadi hobi anda pada setiap hujung minggu. Anda boleh lihat video resepi di YouTube.

4. Bermain Permainan

Catur, Scrabble, Monopoli dan banyak lagi permainan tanpa gunakan telefon pintar.

Bila kali terakhir anda meluangkan masa bersama keluarga anda? Pastinya disebabkan sibuk dengan kerja, anda jarang meluangkan masa bersama keluarga.

Apa kata anda keluarkan permainan lama anda seperti congkak, jutaria, batu seremban dan pelbagai lagi dan main permainan tersebut bersama keluarga anda. Mesti seronok bermain bersama keluarga.

Masa ini juga lah anda dapat bersama dengan anak-anak (bagi yang berkeluarga).

5. Serlahkan kreativiti

Anda sudah bosan dengan dekorasi rumah anda? Gunakan waktu ini untuk mengubah dekorasi rumah anda.

Anda tiada idea untuk menyerlahkan kreativiti anda? Apa lagi, anda boleh cari digoogle untuk melihat dekorasi yang ada untuk anda memulakan langkah menghias rumah anda. Kiranya raya nanti tidak perlulah pening kepala nak menghias rumah.

6. Bersenam Atau Workout di Rumah

Jangan kata hanya keluar rumah dan pergi gym sahaja boleh bersenam. Walaupun dalam Perintah Kawalan Pergerakan, kita haruslah menjaga kesihatan juga dan di rumah pun boleh bersenam.

Anda boleh lihat di YouTube video senaman yang boleh dilakukan di rumah tanpa peralatan yang lengkap seperti di gym.

Seperti penulis sendiri, bagi mencabar diri sendiri penulis sertai Fitness Challenge. Kalau sebelum ini kerap sertai Virtual Run, tetapi selepas PKP ini tidak dapat melakukan larian untuk Virtual Run, maka beralih kepada Fitness Challenge. Ianya seperti menyertai Virtual Run, bezanya cabaran tersebut dibuat dalam rumah saja. Setakat ini penulis telah habiskan 3 challenge.

Rutin workout pun senang-senang jer.

Tunggu apa lagi? Bolehlah anda rancang mahu lakukan apa sepanjang Perintah Kawalan Pergerakan yang dilanjutkan lagi ni.  Ada banyak sebenarnya yang kita boleh lakukan, terpulang pada kita sendiri mahu buat atau tidak.

Apapun pastikan anda berada dirumah. #StayAtHome #COVID19


JOM CUBA! RESEPI BISKUT BAYI INI HANYA GUNA 3 BAHAN

Menjelang usia enam bulan, anda mungkin sudah dapat perhatikan tanda-tanda yang bayi sudah bersedia untuk meluaskan dietnya. Pada ketika ini, dia sudah dapat menegakkan kepalanya sendiri dan akan hilang refleks merodok lidah (
tongue thrust
) yang bermakna dia sudah boleh belajar mengambil makanan selain makanan cecair sekarang. Dia juga akan mula menunjukkan minat terhadap makanan di pinggan anda, memerhatikannya dan mungkin akan cuba mencapainya.

Bagi ibu yang mempunyai anak kecil pasti runsing memikirkan menu untuk si kecil. Apa kata cuba resepi biskut 3 bahan ini pula.

First time buat biskut utk Afeeya Kudap2 petang nie. Resepi yang mudah dan pakai kuantiti bahan yg sedikit je. Nnt kalau xmnjadi xrasa rugi.
🤣
 Tp alhamdulillah menjadi jugak.. Sedappp cair di mulut. Feeling mcm makan biskut makmur gituw. Rasa lemak2 manis susu. So Yummy!

Boleh follow resepi di bawah. Tp kali nie sy bakar versi dapor gas
😁

resepi mudah. confirm menjadi.
💖

💞
3 sudu unsalted butter

💞
1 cawan tepung jagung (sy guna cwn rice cooker)

💞
5 sudu susu tepung (sy guna susu fernleaf full cream )

🌹
masukkan 3 sudu ub ke dlm bekas. pastikan tiada ketulan atau beku ya. defrost sepenuhnya. lembut sendiri, bukan dicairkan atas api atau teknik double boiled.

🌹
masukkan susu tepung pula. dan kacau2 dua bahan ini sampai betul2 sebati. kacau dgn tangan je. (susu yg sy guna ni memang manis berlemak)

🌹
kemudian barulah masukkan tepung jagung dan uli² sehingga menjadi doh

🌹
 bentukkan doh mengikut citarasa mommy2. letakkan topping jika perlu.

🌹
bakar dengan suhu 150 selama 20minit atau mengikut kesesuaian oven masing2.

🌹
Boleh di bakar versi dapor gas jika tiada oven. (sy bakar selama 30 minit)

mudah dan menarik bukan?

Selamat mencuba!

Kredit :
 Maisara Nasir


Jom Kurus Selepas Raya

Salam Syawal ke-8 pada hari ini. Tahun ini kita meraikan Hari Raya Aidilfitri dengan suasana berbeza dari tahun-tahun yang sudah. Walaupun kunjung-mengunjung hanya dibenarkan pada Hari Raya pertama saja, namun acara makan-makan sepanjang syawal tetap ada. (bukan open house ya)

Kita semua masih terikat dengan SOP PKPB, jadi jangan memandai korang langgar PKPB pula.

Ramadhan sebulan. Ada di antara korang yang kurus selepas berpuasa selama 30 hari? Tahniah buat yang kurus atau berjaya turunkan berat badan. Saya selaku penulis di sini pun nak bagitau juga, saya berjaya turunkan berat selepas sebulan berpuasa. Tapi turun 3 kg jer.

Bertekad untuk tidak melantak semasa Hari Raya memang tidak ke mana tekadnya.

Kini, sudah naik 5kg dengan jayanya. Siapa naik berat badan selepas 3 atau 4 hari raya, kita geng.

Mesti korang gatal tangan meng’google’ ‘Tips Kurus Selepas Raya’, ‘bagaimana menurunkan berat badan selepas raya’, pendek kata nak kurus la.

Disebabkan penulis akan bermula misi kurus pada 01 Jun 2020, maka dengan ini penulis ingin kongsikan Motivasi Untuk Kuruskan badan. (Bukan tips kuruskan badan) sebabnya penulis pun masih tak kurus-kurus lagi macam
cik Zulin.

Isi Kandungan

Jom Kurus Selepas Raya

1. Jom Berdiri Depan Cermin dengan 3 posisi

Berdiri depan cermin dengan 3 posisi iaitu posisi depan, tepi dan bercangkung. Tanya diri anda,

Aku selesa ke dengan badan yang gemuk ni?

Aku gemuk ini mudah bergerak ke?

Aku gemuk ini senang cari baju ke?

Aku perut buncit ni senang nak solat ke?

Aku punya paha yang berkilo-kilo penuh lemak nak duduk tasyahud akhir ini boleh ke?

Aku badan macam ni nak berlari larat ke?

Aku yang gemuk ini nak naik tangga larat ke?

Aku yang gemuk ini nak naik public transport? nak bergaul dengan orang? susah !

Macam mana kalau aku mati nanti? Boleh ke orang nak bawa aku? Mandikan aku?

Aku sakit? Siapa nak angkat aku yang gemuk ini?

Sampai bila aku nak gemuk macam ni? Sedangkan aku boleh kurus macam orang lain!

2. Pasang Niat dan letakkan matlamat.

Yang ni, dari tahun lalu penulis dah buat. Tapi berat badan masih itu-itu juga. Cuma
inch loss
 banyak la…heheheh. Bagaimana berat tak turun tapi berlaku
inch loss?
Benar. Ini memang berlaku pada diri penulis sendiri, tapi bukanlah dengan makan supplement. Tapi..tu baca yang dibawah tu.

3. Dapatkan Ilmu Diet Yang Betul dan Tepat.

Diet bukan setakat, kau cakap hari ni “Eh, besok aku start diet”. Besoknya diet, langsung tak makan. Kalau dah buat macam tu, memang la salah cara diet malah mengundang sakit.

Diet sebenarnya kita perlu makan. Makan mengikut keperluan badan kita. Bukan makan sehabis-habisnya(kata lain melantak).

Sebab itu perlu dapatkan ilmu diet yang betul dan tepat. Anda FAHAM?

Untuk mencari ilmu diet ada banyak caranya kalau korang google di internet. Ataupun korang boleh cuba online coaching. Penulis join misi kurus ini secara online dan akan dimasukkan dalam satu group whatsapp. Dalam group tu, segala jenis makanan yang dimakan perlu dilaporkan, digambar dan di ajar cara anggaran kiraan kalori setiap jenis makanan.

Diet Bukan Perlu Berlapar!

Diet yang baik merupakan kunci kepada kejayaan program untuk kurus dan mengurangkan berat badan, terutama sekali bagi wanita yang semestinya mengidamkan tubuh badan yang langsing dan rupa paras yang menawan. Ramai yang salah anggap dengan definisi diet yang sebenar. Bagi kebanyakan orang, diet bermaksud kita perlu berlapar. Sebenarnya, diet adalah pemakanan harian kita. Sekiranya anda inginkan tubuh yang kurus dan menawan, pastikan anda mengamalkan diet yang betul

Tanda-Tanda Kita Perlu Kuruskan Badan Dengan Segera!

Lihat pada diri sendiri dan tanya pada diri sendiri sekiranya anda mempunyai tanda-tanda seperti berikut seperti:

Lenguh-lenguh badan dan sendi-sendi

Cepat penat serta mengantuk

Pergerakan yang lambat dan terhad

Tidur berdengkur

Dan sebagainya

Jika ya, maka anda hendaklah melakukan sesuatu kerana sekiranya anda mengabaikan tanda-tanda ini, ia mungkin akan menyebabkan masalah yang lebih kronik.

Apalagi, Jom Kurus Selepas Raya!!


Jom Uji Personaliti Anda

Salah satu sebab kenapa dunia ini indah untuk diduduki adalah kerana kewujudan pelbagai perangai manusia yang berbeza-beza, ada yang kecoh, ada diam, ada yang di tengah-tengah, ada yang berani, ada  yang takut dan lain-lain lagilah. Walaupun boleh jadi seorang individu ada gabungan bermacam sikap, tapi mesti ada satu personaliti yang paling ‘nampak’ atau jelas dalam diri. Rasa bersemangat tak nak tahu perangai yang paling ‘strong’ dalam diri ni? Kalau nak tahu, anda boleh buat ujian yang telah direka oleh pakar psikologi untuk mengesan personaliti kuat yang ada dalam diri seseorang.

Untuk memulakannya, anda kena tengok gambar ni dan simpan dalam otak apa yang anda pertama sekali nampak pada sekilas pandangan.

Apa haiwan yang korang nampak dulu? haiwan yang korang pilih sedikit sebanyak membongkar personaliti diri dan cara korang berfikir, cuba tengok penjelasan di bawah:

1. Harimau

Harimau melambangkan kekuatan dan kekuasaan. Karakter jenis ini selalunya seorang yang panas baran dan kuat memberontak. Kadang kala suka membangkang dan tidak berdisiplin. Ada matlamat dan cita-cita yang besar dan boleh dicapai sekiranya mendengar nasihat dan tidak mengabaikan pandangan orang lain.

Tidak boleh dipercayai, mengambil risiko secara melulu dan boleh membawa kepada keburukan. Kepada mereka yang tidak mempunyai keinginan yang kuat pasti tidak dapat menahan kemagnetan karakter ini dan menuruti sahaja. Adalah baik sekiranya berfikir terlebih dahulu sebelum mengambil tindakan dan memahami bahawa anda juga buat kesilapan sama macam orang lain.

2. Anjing

Anjing serinng kali dikaitkan dengan kesetiaan. Karakter jenis ini selalunya seorang yang ikhlas dan setia. Mempunyai sifat adil yang tinggi dan mempengaruhi kehidupan seharian dan profesional mereka. Berjuang berhabis-habisan sekiranya berlaku sesuatu yang tidak adil kepada diri mereka. Kadang kala boleh menyebabkan sesuatu perbincangan itu menjadi panjang dan berlaku pertengkaran dengan orang lain.

Mempunyai tahap kecerdasan yang tinggi dan sentiasa mengetahui masa yang tepat untuk muncul atau mengatakan sesuatu yang bijak untuk menarik perhatian orang lain. Pastinya lebih baik menjadi sahabat mereka, daripada musuh.

Anjing tidak berdiam diri apabila dikhianati. Perkara ini bukan sahaja dalam kehidupan peribadi mereka, tetapi juga idea dan tugas mereka.

3. Helang

Helang mempunyai matlamat yang tinggi dan berusaha sedaya upaya untuk mencapai sesuatu. Lelaki dan wanita jenis ini mulia dan menjaga orang yang memerlukan bantuan mereka. Mereka akan sentiasa berdiri untuk orang yang tersinggung atau dibuli. Anda boleh bergantung kepada mereka dan keputusan mereka.

Tidak takut akan kecaman dan cemuhan. Mereka percaya diri dan tidak terlalu melebih-lebih atau memandang rendah diri. Mempunyai pendekatan yang sangat serius terhadap keluarga dan tidak memilih pasangan dan berkahwin berdasarkan emosi. Jenis ini lebih suka secara terbuka menyatakan pendapat mereka, tetapi tidak menyedari perkara buruk yang berlaku di belakang mereka.

Dalam masyarakat mereka selalunya memiliki sikap seorang bangsawan, menyebabkan orang lain iri hati terhadap mereka.

4. Tupai

Tupai melambangkan pergerakan, kecekapan, tenaga, dan pengabdian kepada tugas. Tupai mempunyai kecerdasan tinggi, berpandangan jauh, dan sentiasa aktif. Mereka sentiasa cuba maju dengan tenaga dan disokong oleh keyakinan dan kekuatan.

Sikap suka bercampur menjadikan tupai popular dalam masyarakat. Keperibadian ini sangat komunikatif dengan orang di sekeliling  tertarik dengan semangat optimistik mereka. Sentiasa berusaha sedaya upaya walaupun sesusah mana sekalipun.

Sentiasa menganalisis dan memerhati situasi untuk mencapai sesuatu dalam kehidupan. Mereka bergerak dengan cepat ke masa depan, tetapi tidak pernah melupakan keluarga dan tempat asal mereka.

5. Gajah

Kehormatan, kebolehan mental yang luar biasa, kuasa, kebijaksanaan, dan prestij adalah ciri utama dari jenis ini. Gajah menarik orang dengan sikap dan tujuan mereka. Mereka berorientasi dengan kerjaya dan status sosial mereka. Berbeza dengan harimau, mereka mencapai kejayaan dalam kehidupan dengan memikirkan setiap langkah, bukan dengan terlalu bercita-cita tinggi.

Keluarga sangat penting untuk orang-orang jenis ini. Mempunyai ramai kawan di sekeliling mereka. Memerlukan seseorang yang penyayang yang dapat membimbing untuk mempercayai diri sendiri.

6. Ikan

Jenis ini mewakili seseorang yang sempurna. Orang-orang ini dipandu oleh tanda-tanda yang mereka lihat di jalan mereka dan dengan mahir mengelakkan halangan. Mereka agak gigih, tetapi biasanya tidak reaktif. Mereka memenangi pertempuran mereka sedikit demi sedikit.

Mereka juga tahu cara menyimpan rahsia sendiri dan orang lain dan mempunyai kecenderungan menjadi orang yang sangat privasi.

Sering berubah mood, walaupun ia mungkin tidak dapat dilihat kerana tidak cukup ekspresif pada wajah. Cenderung terlihat seorang yang misteri. Tidak suka menyembunyikan apa-apa, tidak membazirkan tenaga dan akan bertindak pada masa yang sesuai.

7. Katak

Katak sentiasa dalam keadaan rileks. Keperibadian jenis ini tidak tergesa-gesa dan selalu mengambil masa untuk mengamati, menganalisis, dan membuat keputusan terbaik di antara semua pilihan. Katak boleh menjadi sahabat baik yang dapat mendengar dan memberikan nasihat yang baik.

Orang-orang ini mempunyai kebijaksanaan yang membantu di tempat kerja dan dalam kehidupan peribadi mereka, tetapi kadang kala menunggu terlalu lama sehingga terlepas peluang yang baik.

Katak mempunyai gerak hati yang hebat dan dengan mudah boleh melarikan diri dari bahaya dan selamat dalam keadaan yang berbeza. Mereka adalah ‘workaholics’ dan tahap penumpuan yang tinggi membantu mereka mencapai matlamat.

Korang rasa korang haiwan yang mana?

Sumber:
Bright Side


JPJeQ, Sistem Nombor Giliran Dalam Talian

Jabatan Pengangkutan Jalan (JPJ) telah memperkenalkan JPJeQ bagi menambah baik sistem nombor giliran sedia ada, di mana sistem tersebut juga baru sahaja dilancarkan Menteri Pengangkutan Datuk Seri Dr Wee Ka Siong 12 April sempena sambutan Hari JPJ.

Sejak PKP bermula, JPJ telah pun meneliti trend orang ramai yang datang ke Jabatan ini, dan prihatin terhadap keluhan mereka yang terpaksa beratur dan menunggu lama dalam membuat pelbagai urusniaga di JPJ.

Atas sebab itu, JPJ mengambil inisiatif untuk memperkenalkan sistem menunggu giliran secara dalam talian iaitu JPJeQ.

Isi Kandungan

Fungsi JPJeQ

Aplikasi JPJeQ ini merupakan aplikasi secara mobile yang membenarkan pelanggan:

membuat pilihan Cawangan JPJ yang tidak ramai pelanggan

menggunakan kod QR untuk mendapatkan nombor giliran

mengamalkan norma baharu Covid-19 yang berorientasikan pendigitalan bagi mengelakkan 3C’s (Crowded, Confined, Close) iaitu mengelakkan kawasan sesak dan sempit serta bersembang atau bertutur dalam jarak yang dekat.

Secara ringkasnya, kita hanya perlu scan QR Code untuk ambil nombor giliran. Masa anggaran juga akan diberikan untuk ketibaan giliran kita. Maka, kita tak perlu berbaris dan menunggu. Lepas dah ambil nombor, bolehlah kita pergi tempat lain dulu kalau angka giliran masih lambat.

Ia juga akan memberi notifikasi kepada kita apabila masa ketibaan giliran telah hampir tiba.
Sistem ini juga Mesra Orang Kurang Upaya (OKU), Warga Emas, dan Berkeperluan Khas. Rata-rata ramai yang memang tertunggu-tunggu dan sangat berpuas hati dengan penggunaan aplikasi JPJeQ ini.

Walaupun ia baru diperkenalkan, aplikasi ini mendapat banyak pujian dan komen positif di Google Play Store dan iOs Store.

Antara komen pengguna:

Satu usaha yang baik dalam sistem penyampaian yang lebih berkesan kepada pelanggan, perlu ditambah baik contohnya pelanggan hanya perlu log in dari apps untuk dapatkan no Giliran. Tidak perlu tunggu sampai pukul 8 pagi hanya semata-mata nak imbas QR code. Terima kasih!
 – Razin Hasya

Muat Turun Aplikasi JPJeQ

Memang menarik dan amat memudahkan aplikasi terbaru JPJ ni kan?

JOM MUAT TURUN JPJEQ SEKARANG!

Google App Store:
https://play.google.com/store/apps/details?id=my.gov.jpj.queue&hl=en&gl=US

Apple App Store:
https://apps.apple.com/us/app/jpjeq/id1545069171

Artikel lain:
Hanya 4.3 peratus Sahaja Carum SKSPS


JPN kesan 200 rekod pendaftaran kelahiran palsu

JPN Syaki Sindiket Tawar Anak Angkat Kepada Pasangan Tiada Anak

Jabatan Pendaftaran Negara (JPN) mengesan 200 rekod pendaftaran kelahiran palsu susulan penahanan dua lelaki termasuk seorang doktor, semalam.

JPN percaya pihaknya dapat menyelesaikan aktiviti sindiket pemalsuan maklumat kelahiran yang dijejaki jabatan itu sejak tahun 2009 berikutan terbongkarnya sindiket berkenaan.

Sindiket dikatakan membuat pengesahan palsu maklumat kelahiran dalam Borang Pendaftaran Kelahiran JPN.LM01.

Ketua Pengarahnya, Datuk Ruslin Jusoh berkata, siasatan mendapati, kebanyakan rekod kelahiran palsu itu dibuat di sebuah klinik swasta di Petaling Jaya, Kuala Lumpur.

Beliau berkata, pihaknya mendapati, sindiket menawarkan anak angkat kepada pasangan yang tidak mempunyai anak dan kemudian didaftarkan sebagai anak kandung.

“Sindiket ini mengenakan bayaran antara RM8,000 hingga RM20,000 bagi setiap urusan pendaftaran palsu kelahiran.

“Doktor yang ditahan itu didapati memasukkan maklumat kanak-kanak serta maklumat pasangan seolah-olah anak tersebut dilahirkan isteri pasangan tersebut.

“Kemudian, ejen bersama-sama pasangan tersebut akan menguruskan pendaftaran kanak-kanak itu di JPN dan kebanyakan bayi yang didaftarkan ini tidak diketahui siapa ibu kandung mereka,” katanya pada sidang akhbar hari ini.

Ruslin berkata, sejak 2009 lagi, pihaknya sudah mengesan sindiket berkenaan malah, sudah meminta ibu bapa anak-anak yang didaftarkan itu tampil memberi kerjasama dan maklumat.

Bagaimanapun, katanya, ibu bapa berkenaan gagal tampil menyebabkan JPN terpaksa menyenarai hitamkan rekod kelahiran kanak-kanak berkenaan.

“Kami akhirnya berjaya mengesan kembali ibu bapa dan kanak-kanak itu selepas mereka tampil untuk mendaftarkan diri di JPN bagi mendapatkan MyKad pada usia 12 tahun.

“Lanjutan itu, seorang doktor dan ejen ditahan masing-masing di Putrajaya dan Melaka bagi membantu siasatan.

“Kami percaya akan dapat mengesan banyak lagi kes pemalsuan rekod kelahiran ini dalam masa terdekat,” katanya.

Katanya, kesemua kanak-kanak berkenaan yang kini berusia antara 12 hingga 16 tahun itu akan ditempatkan di Jabatan Kebajikan Masyarakat (JKM) sebelum proses pendaftaran anak angkat dilakukan mengikut undang-undang sedia ada.

Dalam pada itu, Ruslin berkata, beliau menyeru semua ibu bapa yang terbabit dalam aktiviti ini supaya hadir memberi maklumat dan kerjasama bagi menyelesaikan isu berkenaan.

“Sekiranya mereka gagal tampil, kami akan mengesan dan menjejaki mereka.

“Kami akan bertindak membetulkan semua maklumat kelahiran kanak-kanak berkenaan sebelum proses pengangkatan dilakukan oleh ibu bapa berkenaan,” katanya.

Katanya, beliau mengingatkan pasangan yang tidak mempunyai anak supaya mengikut saluran dan cara yang sah bagi mendapatkan anak angkat.

Sumber
Utusan Malaysia

Artikel lain:
Khas Ramadhan | Hukum Suntik Insulin Bagi Pesakit Diabetes Kronik di Bulan Ramadhan


JURURAWAT YANG “MEMBENARKAN” PESAKIT MENINGGAL

Memilih kerjaya sebagai seorang jururawat adalah antara yang mencabar dan banyak memberi tekanan namun ia perlu dilalui bagi memastikan amanah digalas dengan penuh dedikasi.

Jururawat adalah antara entiti terpenting dalam sektor kesihatan di negara ini memandangkan ia kerjaya yang kurang popular berbanding profesion lain tetapi mempunyai peranan yang sangat ditagih dan merupakan nadi utama kepada para doktor di hospital dalam urusan merawat pesakit.

Semenjak tularnya wabak covid-19, jururawat dan doktor memainkan peranan yang sangat penting membantu negara dalam menangani wabak ini dan merawat pesakit.

Bagaimanapun ada ketikanya, pihak perubatan sedar usaha mereka terhad setakat itu sahaja apabila pesakit mula perlu bergantung kepada bantuan mesin sepenuhnya.

Arahan untuk menghentikan sokongan mesin ke atas pesakit akan dilakukan dan individu yang bertanggungjawab menamatkan satu-satunya talian nyawa pesakit – adalah kumpulan jururawat. Itulah yang dihadapi Juanita Nila, seorang jururawat berpengalaman

bertugas di Unit Rawatan Rapi London Royal Free Hospital. Dia adalah beberapa individu yang menanggung beban bertanggungjawab menutup mesin yang terus membolehkan pesakit hidup dan pengalaman itu, meninggalkan kesan yang sangat mendalam pada dirinya.

Apabila pesakït C0vid-19 bergantung kepada bantuan mesin ventilator untuk bernafas, ini menandakan jangkïtan vïrus sudah mula menyerang paru-paru pada tahap yang kritïkal.

Ventilator digunakan untuk mengganti sementara fungsi paru-paru, iaitu membantu pesakït bernafas agar tubuh pesakït sekurangnya dapat mencuba melawan jangkïtan. Malangnya bukan semua kes berhasil sedemikian rupa.

Ada kes sukar di mana pegawai perubatan perlu mengeluarkan arahan agar sokongan mesin dihentikan, kerana tahu peluang pesakit untuk hidup tanpa bantuan mesin amat tipis. Faktor umur, rekod kesihatan lampau, reaksi tubuh mereka kepada jangkitan dan peratusan untuk sembuh diambil kira dengan teliti.

Walaupun tugas membuat keputusan itu jatuh ke bahu doktor, pelaksanaan arahan itu perlu dibuat jururawat seperti Juanita.

Pengalaman Juanita mengendalikan kes seorang jururawat veteran yang berusia 50-an pada awal bulan April lalu meninggalkan kesan  yang dalam, berbanding kes lain yang pernah ditempuhinya.

Selepas arahan dikeluarkan untuk menamatkan sokongan mesin, Juanita perlu menghubungi pihak keluarga bagi mengumumkan keputusan yang dibuat.

Reaksi pihak keluarga dalam kes itu amat sukar untuk didengari, walau sekuat mana pun dia cuba meyakinkan keluarga pesakit , “ibu mereka nampak selesa dan tidak berada dalam kesakitan”. Ketika panggilan itulah juga, Juanita akan merekodkan permintaan dan pesanan waris pesakit sekiranya ada.

Dalam kes pesakit wanita itu, waris meminta agar Juanita membenarkan waris bercakap dengan ibu mereka buat kali terakhir menggunakan telefon diletakkan di tepi telinga sepanjang tempoh kematian akan berlaku. Waris juga meminta Juanita memainkan muzik yang digemari pesakit sekurang-kurangnya bagi menggembirakan hati ibu mereka buat kali terakhir.

Apa saja permintaan asalkan dalam kudrat jururawat akan dilaksanakan. Apabila semua sudah dimaklumkan, Juanita akan menarik langsir bagi melindungi pesakit daripada pandangan 7 lagi pesakit di sekeliling mereka.

Dia mematïkan sistem penggera mesin dan mesin sokongan hidup itu pun dimatikan. Lima minit kemudian, pesakit jururawat veteran itu meninggal dunia.

Sepanjang lima minit itu, anaknya yang masih cuba bercakap dengan ibunya tidak menyedari apa yang telah terjadi.

Akhirnya Juanita terpaksa memaklumkan apa yang telah berlaku.

United Kingdom menjadi antara negara dalam Eropah yang terjejas teruk akibat C0vid-19. Kadar kemasukan pesakït tak pernah sunyi di kebanyakan hospital, sehinggakan bilangan jururawat yang ada tidak mencukupi.

Bagi jururawat seperti Juanita yang bertugas khusus di ICU, nisbah jururawat dengan pesakit kebiasaannya ditetapkan pada kadar 1:1.

Dalam keadaan wabak masih melanda beliau terpaksa menjaga sehingga 3 pesakit serentak satu-satu masa. Ketika keadaan lebih ekstrïm, seorang jururawat bakal ditugaskan mengawasi 6 orang pesakït tahap kritikal setiap masa.

Apa yang membimbangkan dalam menjalankan tugasnya, jururawat seperti Juanita merupakan kumpulan paling berisiko dijangkiti dan itulah yang terjadi pada seorang rakan sejawat beliau. Rakannya mula menampakkan simptom-simptom jangkitan sehingga terpaksa menjalani isolasi sendiri.

Tempat rakannya diambil alih seorang jururawat bïdan terjun dari unit lain yang terpaksa dilatih segera, bagi mengharungi dugaan paling mencabar di Unit Rawatan Rapi.

Beratkan tugas jururawat sebenarnya?

Kita tak tahu seandainya langkah dasar sama dijalankan di negara kita ke atas pesakït C0vid-19, di mana pesakit dibenarkan untuk meninggal dunia tanpa sokongan mesin. Anda sendiri pikirkan adakah anda sanggup galas tangungjawab sebesar ini?


Cara Aktif, Faedah Dan Kelebihan Kad Prihatin Siswa

Kad Prihatin Siswa
adalah merupakan satu inisiatif Kementerian Pengajian Tinggi (KPT) bersama-sama Universiti Awam (UA) di Malaysia dan bank
RHB
 bagi melaksanakan inisiatif penjimatan kewangan,
cashless
 campus, smart campus, identiti siswa dan mewujudkan ekosistem kewangan yang lebih baik kepada siswa, pengurusan universiti, Perbadanan Tabung Pendidikan Tinggi Nasional (PTPTN) dan KPT.

Untuk makluman semua pelajar Institusi Pendidikan Tinggi (IPT), anda diwajibkan untuk memberi maklum balas pada borang persetujuan yang terdapat dalam Sistem Maklumat Pelajar (SMP) universiti masing-masing berkenaan Kad Prihatin Siswa ini.

Isi Kandungan

Kad Prihatin Siswa

Kad Prihatin Siswa (KPS) merupakan cetusan oleh Majlis Perundingan Pelajar Kebangsaan (MPPK) dan ini adalah inisiatif untuk memperkasakan mahasiswa menerusi aplikasi e-Wallet yang turut diperkenalkan untuk memberi tawaran istimewa kepada pemegang kad tersebut.

KPS bukan sahaja berfungsi sebagai kad identiti pelajar, malahan ia juga berfungsi sebagai kad debit untuk memudahkan pelajar membuat bayaran tanpa tunai di kampus. Encik Izzat juga berkata bahawa bayaran wang pinjaman PTPTN juga akan dihubungkan dengan kad ini.

“Kad ini fungsinya bukan sekadar kad matrik pelajar sahaja tetapi ia juga mempunyai fungsi lain iaitu sebagai kad debit. Kad ini juga akan dihubungkan secara terus kepada PTPTN.”

KPS ini merupakan inisiatif yang diperkenalkan oleh KPT bersama UA seluruh negara dengan kerjasama RHB Bank Berhad yang bertujuan untuk menyelaraskan pinjaman mahupun bantuan kewangan serta mewujudkan ekosistem kewangan yang lebih baik kepada pengurusan universiti, Perbadanan Tabung Pendidikan Tinggi Nasional (PTPTN), dan juga kepada Kementerian Pendidikan Tinggi (KPT).

Kad Prihatin Siswa yang juga merupakan Kad Matrik pelajar sedia ada telah dinaiktaraf dengan gabungan Kad Debit Islamic RHB Bank yang memberikan banyak kebaikan kepada pelajar terutamanya dari segi penggunaan bayaran tanpa tunai di dalam kampus.

Kelebihan Kad Prihatin Siswa

Kad Prihatin Siswa yang juga merupakan Kad Matrik pelajar sedia ada telah dinaiktaraf dengan gabungan Kad Debit Islamic RHB Bank yang memberikan banyak kelebihan dan kebaikan kepada pelajar terutamanya dari segi penggunaan bayaran tanpa tunai di dalam kampus.

Antara kelebihan lain kad ini adalah:

Memperkasa dan mempelbagaikan fungsi kad matrik pelajar IPT.

Memudahkan penyaluran peruntukan atau bantuan terus kepada akaun pelajar.

Transformasi ekosistem transaksi kewangan di IPT ke arah
cashless
 kampus.

Menyeragamkan kemudahan atau fasiliti dan tawaran / keistimewaan / ganjaran / promosi kepada pelajar IPT.

Anda juga berpeluang mendapatkan pelbagai promosi daripada rangkaian eWallet Boost, FavePay, McDonalds dan Starbucks.

Selain itu, anda juga berpeluang untuk memenangi sebuah perodua Axia 1.0 SE atau hadiah-hadiah bulanan apabila anda berbelanja minima RM30. Kempen ini akan berlangsung sehingga
 14 Januari 2024.

Faedah Kad Prihatin Siswa

Antara faedah-faedah yang akan diperolehi daripada Kad Prihatin Siswa ini adalah

Akaun Simpanan-i Pro adalah akaun khas yang diwujudkan oleh pihak bank RHB di bawah inisiatif KPS.

Tiada caj yang dikenakan ke atas pelajar universiti bagi pembukaan akaun ini dan ianya adalah secara PERCUMA.

Akaun Simpanan-i Pro RHB akan ditamatkan selepas tidak lagi menjadi pelajar universiti. Akaun tersebut akan ditukarkan ke akaun simpanan normal RHB (nombor akaun dikekalkan) dan pelajar perlu menggantikan Kad Prihatin Siswa (yang tidak aktif) di cawangan bank RHB yang berdekatan dengan kad debit RHB yang baharu.

Tiada yuran tahunan ke atas akaun Simpanan-i Pro yang dikenakan oleh pihak bank RHB ke atas pelajar sepanjang pengajian di universiti.

Pelajar yang layak boleh memohon untuk dapatkan biasiswa dari Yayasan Pelajar (tertakluk kepada syarat).

Maklumat Lanjut

Sebarang maklumat lanjut, aduan dan pertanyaan berkenaan
Kad Prihatin Siswa
boleh diajukan oleh pelajar kepada RHB Customer Contact Centre ditalian 03-92068118 atau emel
[email protected]

dan untuk memudahkan urusan maklumbalas, pelajar disarankan menyediakan maklumat berikut:

Isu:

Nama Pelajar:

No Kad Pengenalan / Passport Pelajar:

No Pelajar:

No. Telefon Pelajar:

Universiti / Kampus:

Tarikh & Cawangan RHB yang dikunjungi (jika berkenaan):

Isu Pelajar:

Diharapkan perkongsian info ini bermanfaat untuk anda semua!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Kadar Bayaran Fidyah Mengikut Negeri 2023

Kadar Bayaran Fidyah Mengikut Negeri 2023
 telah ditentukan oleh Jabatan Kemajuan Islam Malaysia (JAKIM).

Fidyah ialah sesuatu yang dibayar untuk menebus diri, baik berbentuk harta atau tindakan lain yang dilakukan kerana kekurangan dalam salah satu amal ibadah.

Ayat yang lebih mudah, fidyah merupakan bayaran denda untuk sesuatu amal ibadat yang tertinggal atau dilaksanakan secara tersalah.

Fidyah adalah satu bentuk ibadah (gantian) yang diberi pahala kepada pelakunya. Allah S.W.T berfirman:

“Maksudnya:….. dan wajib atas orang-orang yang tidak berdaya berpuasa (kerana tua dan sebagainya) membayar fidyah iaitu
memberi makan orang miskin
” (Surah al-Baqarah, ayat 184)

Justeru, anda mestilah mengetahui Kadar Bayaran Fidyah Mengikut Negeri 2023 untuk negeri anda.

Isi Kandungan

Sebab-Sebab Dikenakan Fidyah

Sebab-sebab kenapa dikenakan fidyah adalah seperti berikut:

Uzur / Tua – Lelaki dan wanita yang terlalu tua dan merasa tidak mampu untuk berpuasa dan jika beliau berpuasa akan menimbulkan masaqqah (kesusahan) atau mudarat kepada diri dan kesihatan.

Menghidap sakit kronik – Sakit kronik ialah sakit yang berpanjangan dan tiada harapan sembuh menurut pengalaman atau pengesahan dari pakar perubatan.

Wanita mengandung dan menyusukan anak – Wanita yang mengandung dan menyusukan anak sekiranya meninggalkan puasa kerana khuatir keselamatan anaknya, maka ini wajib ke atasnya membayar fidyah dan juga qada’ bagi setiap hari puasa yang ditinggalkan menurut Jumhur Fuqaha selain Mazhab Hanafi.

Melewatkan qada’ puasa – Orang yang menangguhkan qada’ (ganti) puasanya sehingga tiba bulan ramadhan berikutnya, maka ia dikenakan fidyah bagi setiap hari yang ditangguhkan. Ini merupakan pendapat Jumhur Fuqaha yang terdiri daripada Mazhab Maliki, Syafii dan Hambali.

Kadar Bayaran Fidyah Mengikut Negeri 2023

Pembayaran fidyah hukumnya adalah WAJIB. Maka, ianya perlu disempurnakan mengikut bilangan hari yang ditinggalkan.

Sekiranya tidak dilaksanakan, ianya akan menjadi satu tanggungan atau hutang kepada Allah SWT.

Justeru, berikut adalah senarai Kadar Bayaran Fidyah Mengikut Negeri 2023:

Negeri

Maklumat

Lanjut

Kedah

Kadar
Bayaran
:
RM 1.80

Gandaan
:
Pilihan

Atas

Kemampuan

Kalkulator
 Online &
Bayaran
Online

Perlis

Kadar
Bayaran
:
RM 5.00

Gandaan
 :
Tidak

Dikenakan

Kalkulator
 Online &
Bayaran
Online
 (
Bayaran
 bank
melalui
bank transfer)

Pulau
 Pinang

Kadar
Bayaran
:
RM 1.75

Gandaan
 :
Ya

Kalkulator
 Online &
Bayaran
Online

Perak

Kadar
Bayaran
:
RM 1.90

Gandaan
 :
Ya

Kalkulator
 Online &
Bayaran
Online

Selangor

Kadar
Bayaran
:
Bermula

RM 2.00
(Kadar RM 2.00 / RM 4.00 / RM 6.00
Mengikut
Jenis

Beras
 Yang
Dimakan
)

Gandaan
 :
Ya

Kalkulator
 Online &
Bayaran
Online

Wilayah Persekutuan

Kadar
Bayaran
:
RM 4.00

Gandaan
:
Pilihan

Atas

Kemampuan

Kalkulator
 Online &
Bayaran
Online

Negeri
 Sembilan

Kadar
Bayaran
:
RM 1.75

Gandaan
 :
Ya

Kalkulator
 Online &
Bayaran
Online

Melaka

Kadar
Bayaran
:
RM 1.80

Gandaan
 :
Ya

Kalkulator
 Online &
Bayaran
Online

Johor

Kadar
Bayaran
:
Bermula

RM 1.75
(Kadar RM 1.75 / RM 3.25
Mengikut

Jenis

Beras
 Yang
Dimakan
)

Gandaan
 :
Ya

Kalkulator
 Online &
Bayaran
Online

Pahang

Kadar
Bayaran
:
RM 1.75

Gandaan
 :
Ya

Kalkulator
 Online &
Bayaran
Online

Terengganu

Kadar
Bayaran
:
RM 1.75

Gandaan
 :
Ya

Kalkulator
 Online &
Bayaran
Online

Kelantan

Kadar
Bayaran
:
RM 1.75

Gandaan
 :
Ya

Kalkulator
 Online &
Bayaran
Online

Sabah

Kadar
Bayaran
:
RM 1.75

Gandaan
 :
Ya

Kalkulator
 Online &
Bayaran
Online

Sarawak

Kadar
Bayaran
:
RM 1.75

Gandaan
 :
Ya

Tiada Kalkulator Online & Bayaran Online

Taksiran & Kadar Bayaran Fidyah

Taksiran Fidyah ialah (Hari yang ditinggalkan) X (Tahun gandaan) X (1 Cupak) = FIDYAH

Kadar Bayaran Fidyah bagi satu hari puasa yang ditinggalkan ialah satu cupak beras yang boleh dibuat zakat fitrah (1/4 gantang Baghdad)

Harga bayaran fidyah dikira berdasarkan harga beras semasa iaitu 1 Cupak.

Harga tersebut berubah mengikut harga semasa yang ditetapkan oleh pemerintah di sesuatu tempat.

Beras hasil bayaran fidyah pula perlu disalurkan kepada fakir miskin.

Gandaan Fidyah

Sekiranya puasa ditinggalkan sehingga beberapa tahun, ada sesetengah negeri yang menetapkan fidyah perlu didarab dengan bilangan tahun yang ditinggalkan.

Sebagai contoh, jika puasa ditinggalkan pada tahun 2016 (1437 H), bilangan tahun perlu dikira bermula tahun 2017 (1438 H) sehingga 2022 (1443 H).

Maka, kiraan bagi negeri yang perlu digandakan adalah seperti berikut:

Tahun pertama 1437 H hingga 1438 H tidak perlu dikira kerana ia masih di dalam tempoh boleh qadha puasa dan belum masuk Ramadhan berikutnya.

Semoga dengan sedikit perkongsian tentang
Kadar Bayaran Fidyah Mengikut Negeri 2023
dapat membantu anda yang masih keliru dalam pembayaran fidyah. Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Kadar Bayaran Zakat Fitrah Bagi Setiap Negeri 2021

Zakat Fitrah
 adalah zakat yang diwajibkan ke atas setiap individu lelaki dan perempuan Muslim yang berkemampuan dengan syarat-syarat yang tertentu. Kadar dan jenis zakat fitrah ialah segantang makanan asasi penduduk negeri tempat seseorang
mukallaf
 itu bermukim.

Ukuran gantang yang digunakan oleh Rasulullah SAW menyamai
4 cupak.
 Kadar ini menyamai
sukatan 3 liter
, iaitu bersamaan kira-kira 2400 garam. Mengikut sukatan segantang dikira dengan gram ialah 2750 gram. Sekiranya gandum ialah makanan asasi penduduk di negara kita, maka zakat fitrah yang wajib atas setiap individu adalah sebanyak 3 liter.

Isi Kandungan

Hukum Zakat Fitrah & Siapa Yang Wajib Membayarnya?

Zakat fitrah diwajibkan ke atas dirinya sendiri, setiap orang yang wajib diberi nafkah.

Mereka itu termasuklah daripada isterinya, usul dan furu’ (keturunannya) dari lelaki atau perempuan dengan syarat mereka ini tergolong dalam golongan fakir miskin.

Syarat-syarat wajib bagi menunaikan zakat fitrah adalah:

Al-Islam, diwajibkan juga kepada orang yang murtad selepas ia memeluk islam.

Waktu, sesungguhnya telah ditetapkan waktu diwajibkannya. Iaitu ketika terbenamnya matahari pada hari yang terakhir bulan Ramadhan

Berkemampuan untuk mengeluarkan zakat fitrah ketika waktu diwajibkan zakat. Sekiranya kemampuannya itu selepas waktunya maka tidak diwajibkan (Lihat:
al-Muktamad fi al-Fiqh al-Syafi’e
, 2/98)

Hikmah Zakat Fitrah

Menyucikan dosa bagi yang berpuasa

Memberi makan kepada golongan miskin

menampai kekurangan puasa

Mensyukuri kepada Allah SWT kerana sempurnanya Ramadhan

Bersyukur kepada Allah SWT atas kurniaan cukup setahun dalam keadaan selamat

Memberi kegembiraan kepada orang yang lapar pada hari raya

Menyuburkan kasih sayang di kalangan mereka dan lain – lain

Tempoh Bayaran Dibuat

Zakat Fitrah boleh dibayar pada bulan Ramadhan sehingga pagi 1 Syawal
sebelum
melaksanakan Solat Sunat Aidil Fitri.

Hukum mengeluarkan zakat fitrah pada awal bulan Ramadan atau pertengahannya ada beberapa pendapat:

Harus sebelum raya, sehari atau dua hari. Tetapi lebih daripada itu tidak diharuskan mengikut pendapat Mazhab Malik dan Hanbali.

Harus mengeluarkannya daripada pertengahan bulan Ramadan. ini satu pendapat dalam Mazhab Hanbali.

Harus mengeluarkannya pada awal bulan. Ini adalah satu
qaul
 dalam Mazhab Hanafi, Syafie, dan satu pendapat dalam Mazhab Hanbali.

Harus mengeluarkannya secara mutlak walaupun sebelum Ramadan.

Menurut Ibn Ruslan, hukum melambatkan bayaran zakat fitrah sehingga satu hari raya adalah haram. Pendapat ini disepakati oleh seluruh ulama. Mengikut jumhur ulama, melambatkan pembayaran zakat tersebut adalah berdosa dan wajib di
qadha
’. Ini kerana ia merupakan hak bagi harta dan ia tidak akan gugur dengan luput waktunya.

Kadar Zakat Fitrah Setiap Negeri (2021)

Berikut ialah kadar bayaran bagi setiap individu seluruh negeri di Malaysia untuk tahun 2021 bersamaan 1442 Hijrah sepertimana yang telah ditetapkan oleh Majlis Agama Islam Negeri:

Perlis : RM7.00

Kedah : RM5.00 / RM7.00 / RM14.00 / RM21.00

Pulau Pinang : RM7.00 / RM16.00

Perak : RM7.00 / RM16.00

Selangor : RM7.00 / RM14.00 / RM21.00

Negeri Sembilan : RM7.00

Melaka : RM7.00 / RM14.00

Johor : RM7.00 / RM10.00

Pahang : RM7.00

Terengganu : RM7.00

Kelantan : RM7.00 / RM14.00 / RM21.00

Sarawak : RM7.00

Sabah : RM6.00 / RM7.50

Kuala Lumpur, Putrajaya, Labuan : RM5.00 / RM7.00 / RM14.00

Negeri Yang Mempunyai Lebih Daripada Satu Kadar Zakat
 : Setiap pembayar zakat hendaklah memilih kadar zakat yang sepadan dengan harga beras yang menjadi makanan mereka

Contoh
 : Umat Islam di Negeri Melaka yang menjadikan makanan hariannya iaitu beras daripada jenis super tempatan perlu membayar sebanyak RM7. Manakala kadar RM14 pula bagi mereka yang menjadikan makanan hariannya daripada beras import termasuklah dari beras wangi, beras basmathi dan seumpamanya

Umat Islam dinasihatkan supaya memastikan mereka membayar zakat fitrah kepada amil yang mempunyai kad kuasa dan resit bayaran yang dikeluarkan oleh Majlis Agama Islam Negeri

Sumber
Mufit Wilayah Persekutuan

Artikel lain:
Program Perantisan PERKESO Pemerkasa


Khas Ramadhan | Kadar Fidyah Meninggalkan Puasa Dengan Sengaja

Isi Kandungan

Berapakah kadar fidyah meninggalkan pusa dengan sengaja?

Soalan :

Assalamualaikum w.b.t.

Berapa banyakkah kadar fidyah yang perlu dibayar sekiranya saya dan adik beradik (4 orang) pernah meninggalkan puasa dahulu secara sengaja. Kami tidak tahu berapa hari puasa yang ditinggalkan. Mohon pencerahan. Terima kasih.

Jawapan :

Waalaikumussalam w.b.t.

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.

Kewajipan berpuasa

Puasa di dalam bulan Ramadhan adalah salah satu daripada rukun Islam yang difardhukan ke atas setiap umat Islam. Hal ini jelas seperti mana yang disebutkan di dalam hadith yang diriwayatkan oleh Ibnu ‘Umar R.A, bahawa Nabi SAW bersabda :

بُنِيَ الإِسْلاَمُ عَلَى خَمْسٍ شَهَادَةِ أَنْ لاَ إِلَهَ إِلاَّ اللَّهُ وَأَنَّ مُحَمَّدًا رَسُولُ اللَّهِ، وَإِقَامِ الصَّلاَةِ، وَإِيتَاءِ الزَّكَاةِ، وَالْحَجِّ، وَصَوْمِ رَمَضَانَ

Maksudnya : “Terbinanya Islam itu atas lima perkara; Syahadah bahawasanya tiada tuhan (yang sebenarnya disembah) melainkan Allah dan Muhammad itu adalah pesuruh Allah, mendirikan solat, menunaikan zakat, menunaikan haji dan puasa di bulan Ramadan”.
 [HR al-Bukhari (8) dan Muslim (16)]

Meninggalkan puasa dengan sengaja, tanpa sebarang keuzuran adalah berdosa besar. Ibnu Hajar al-Haithami menyenaraikan di dalam kitabnya, mereka yang berbuka puasa dengan berjima’ atau selainnya tanpa sebarang keuzuran seperti sakit atau musafir termasuk dalam orang yang telah melakukan dosa-dosa besar.
[Lihat : al-Zawajir ‘an Iqtiraf al-Kabair (1/323)]

Namun begitu, Islam masih memberikan peluang kepada umatnya yang telah terlanjur meninggalkan puasa dengan sengaja dan mempunyai kesedaran untuk bertaubat kepada Allah SWT dengan syarat menyesal akan perbuatan tersebut, meninggalkannya dan berazam tidak akan kembali melakukannya semula.

Bagi mendapatkan penjelasan lebih lanjut berkenaan hukum meninggalkan puasa Ramadan dengan sengaja bolehlah merujuk kepada artikel kami di dalam
Irsyad al-Fatwa Khas Ramadhan Siri ke-133 : Hukum meninggalkan puasa ramadhan dengan sengaja?

Berbalik kepada soalan di atas, sesiapa yang meninggalkan puasa dengan sengaja tanpa sebarang keuzuran, dia telah berdosa dan wajib meng
qadha’
nya (menggantikannya) sebagaimana sabda Nabi SAW :

منِ استقاءَ فعليهِ القضاءُ

Maksudnya : “Sesiapa yang sengaja muntah, hendaklah
mengqadha’nya”
[HR Ibnu Majah]

Hal ini kerana mereka yang meninggalkan puasa dengan keuzuran seperti sakit dan musafir pun diwajibkan ke atas mereka menggantikannya semula, maka lebih-lebih lagi lah
(min bab al-Aula)
bagi mereka yang sengaja berbuka puasa tanpa sebarang keuzuran. Begitu juga, mereka perlu menahan diri daripada makan dan minum (selepas berbuka dengan sengaja) sehinggalah waktu berbuka serta wajib meng
qadha’
nya sebelum tiba bulan Ramadhan yang berikutnya.
[Lihat : al-Mu’tamad fi al-Fiqh al-Syafie (2/200)]

Jika cuai dan tidak meng
qadha’
nya sehinggalah tiba bulan Ramadhan yang berikutnya, dia berdosa dan wajib membayar
fidyah,
 iaitu memberi makan golongan fakir sehari secupak makanan kebiasaan penduduk negeri setempat dan hendaklah menggandakan
fidyah
 tersebut mengikut bilangan tahun yang dilangkaunya.

Hal ini adalah berdasarkan kepada
athar
 daripada Ibnu Abbas, Ibnu Umar dan Abu Hurairah R.A bahawasanya mereka telah berkata :

فيمَنْ عليهِ صومٌ فَلم يَصُمْهُ حتّى أدركهُ رمضانُ آخَرُ، يُطعِمُ عنِ الأوَّلِ

Maksudnya : “Sesiapa yang ada puasa ganti, tetapi dia tidak menggantikannya lagi sehinggalah tiba bulan Ramadhan yang berikutnya, hendaklah dia beri makan (fidyah) bagi yang awal (Ramadhan yang lepas)”
[Dr. Muhammad al-Zuhaili menyatakan bahawa athar-athar ini telah diriwayatkan oleh al-Darqutni dengan sanad yang sahih]

Secupak bersamaan seraup atau (1 1/3) kati Baghdad, iaitu kira-kira 600 gram. Orang yang sakit berterusan hingga masuk bulan Ramadhan yang lain, dia wajib meng
qadha’
 puasanya sahaja tanpa membayar
fidyah
. Orang yang meninggal dunia sebelum mampu meng
qadha’
 puasanya tidak berdosa dan puasanya tidak perlu diganti disebabkan bukan kecuaiannya. Sementara orang yang meninggal dunia sebelum mengqadha’ puasanya, sedangkan dia mampu melakukannya, walinya sunat berpuasa bagi pihaknya, menggantikan puasanya yang tertinggal. Maksud wali dalam perkara ini ialah saudara-mara si mati.

[Lihat : al-Fiqh al-Manhaji (2/92) dan
al-Mu’tamad fi al-Fiqh al-Syafie (2/200)
]

Ini berdasarkan hadith, daripada Aisyah R.A, Rasulullah SAW bersabda :

مَنْ مَاتَ وَعَلَيْهِ صِيَامٌ صَامَ عَنْهُ وَلِيُّهُ

Maksudnya: “Sesiapa yang meninggal dunia sedangkan dia masih mempunyai kewajipan berpuasa, walinyalah berpuasa bagi pihaknya.”
[HR al-Bukhari (1851) dan Muslim (1147)]

Seterusnya, hadith daripada Ibn Abbas RA, katanya:

جَاءَ رَجُلٌ إِلَى النَّبِيِّ صَلَّى اللَّهُ عَلَيْهِ وَسَلَّمَ فَقَالَ: يَا رَسُولَ اللَّهِ، إِنَّ أُمِّي مَاتَتْ وَعَلَيْهَا صَوْمُ شَهْرٍ، أَفَأَقْضِيهِ؟ قَالَ: نَعَمْ. قَالَ: فَدَيْنُ اللَّهِ أَحَقُّ أَنْ يُقْضَى

Maksudnya: “Seorang lelaki menemui Nabi SAW dan bertanya: Wahai Rasulullah! Ibuku meninggal dunia dan dia masih mempunyai hutang puasa bulan Ramadhan. Bolehkah aku menunaikannya? Baginda menjawab: Ya, hutang Allah lebih patut ditunaikan.”
[HR al-Bukhari (1852) dan Muslim (1148)]

Kiraan
fidyah
 semasa mengikut MAIWP
[1]

Majlis Agama Islam Wilayah Persekutuan telah menetapkan bahawa kadar bayaran fidyah bagi satu hari puasa yang ditinggalkan ialah satu cupak beras yang boleh dibuat zakat fitrah (1/4 gantang Baghdad).

Dalam bentuk nilaian matawang adalah berdasarkan kepada kadar yang ditetapkan oleh Majlis Agama Islam Wilayah Persekutuan sehingga tahun 2019, secupak beras bersamaan dengan 600 gram dinilai dengan kadar RM 4.00.

Formula kiraan :

(Hari yang ditinggalkan) X (Tahun gandaan) X (1 Cupak) = FIDYAH

Contoh :

Jika seseorang meninggalkan puasa selama 3 hari dan tidak menggantikan puasanya sehingga 3 kali bulan Ramadhan, maka kadar fidyahnya ialah :

RM 4.00 (1 cupak) X 3 hari X 3 tahun = RM 36.00.

Prosedur membayar
fidyah
 di MAIWP
[2]

Cara perkiraan dan jumlah bayaran
fidyah
 juga boleh dibuat di Unit Sumber Am Bahagian Baitulmal manakala bayaran boleh dibuat secara tunai atau melalui cek/pos berdaftar atas nama MAJLIS AGAMA ISLAM WILAYAH PERSEKUTUAN

Kadar bayaran fidyah berubah mengikut harga yang ditetapkan oleh pemerintah di sesuatu tempat manakala pengiraan kadar fidyah berdasarkan kadar harga beras (makanan asasi penduduk).

Kesimpulannya :

Berdasarkan kepada persoalan di atas, setelah diteliti pandangan para ulama mazhab Syafie, kami menyimpulkan kepada beberapa perkara :

Sesiapa yang telah meninggalkan puasa wajib dengan sengaja ataupun tidak sengaja hendaklah meng
qadha’
nya (menggantikannya) semula mengikut bilangan hari yang telah ditinggalkan, sebelum tiba bulan Ramadhan yang berikutnya.

Sekiranya dia tidak meng
qadha’
nya sehinggalah tiba bulan Ramadhan yang berikutnya wajib membayar
fidyah,
 iaitu memberi makan golongan fakir sehari secupak makanan kebiasaan penduduk negeri setempat dan hendaklah menggandakan
fidyah
 tersebut mengikut bilangan tahun yang telah dilangkaunya.

Sekiranya dia tidak pasti atau tidak ingat bilangan hari yang telah ditinggalkan, buatlah anggaran bilangan hari yang telah ditinggalkan mengikut sangkaannya (kecenderungan) yang paling kuat dan
Ahwat
 (lebih berhati-hati).
Misalnya :
 Dia tidak tahu berapa hari dia telah tinggalkan puasa, tapi dia rasa tidak lebih dua minggu. Jadi gantilah sebanyak dua minggu kerana itu yang diyakini (pasti) dan lebih berhati-hati. Begitulah juga halnya dengan
fidyah
 bagi bulan-bulan Ramadhan yang telah dilangkau.

Boleh juga membuat kiraan asas dengan menggunakan kalkulator
fidyah
di (
https://www.maiwp.gov.my/i/index.php/en/kira-fidyah
).

Kami juga menasihatkan agar perbanyakkan berdoa dan jangan pernah berputus asa daripada memohon keampunan kepada Allah SWT. Mudah-mudahan, Allah SWT menerima taubat kita dan seterusnya menjadikan kita Muslim yang lebih baik lagi.

Kami akhiri dengan firman Allah SWT :

لَا يُكَلِّفُ اللَّـهُ نَفْسًا إِلَّا وُسْعَهَا ۚ لَهَا مَا كَسَبَتْ وَعَلَيْهَا مَا اكْتَسَبَتْ ۗ رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ

Maksudnya : “Allah tidak membebankan seseorang melainkan apa yang terdaya olehnya. Ia mendapat pahala kebaikan yang diusahakannya, dan ia juga menanggung dosa kejahatan yang diusahakannya. (Mereka berdoa dengan berkata): “Wahai Tuhan kami! Janganlah Engkau mengirakan kami salah jika kami lupa atau kami tersalah. Wahai Tuhan kami ! Janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan kami! Janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami”

(Surah al-Baqarah : 286)

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan |
Kadar Fidyah Meninggalkan Puasa dengan Sengaja
dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Adakah Mengorek Hidung Membatalkan Puasa

Khas Ramadhan | Hukum Puasa Bagi Wanita Yang Keluar Haid Terputus-putus Tidak Cukup Sehari Semalam

Khas Ramadhan | Tanda-tanda Penerimaan Amalan Puasa


Kadar kebolehjangkitan COVID-19 tertinggi di Kelantan

Kadar Kebolehjangkitan, Ro/Rt Meningkat Di Kelantan

Kelantan merekodkan kadar kebolehjangkitan COVID-19 atau R naught (Rt) tertinggi di seluruh negara semalam pada kadar 1.53 berbanding kadar kebangsaan 1.16.

Kementerian Kesihatan menerusi infografik disiarkan di Twitter rasmi kementerian memaklumkan negeri itu merekodkan kes baharu tertinggi semalam dengan 663 kes baharu dalam tempoh 24 jam.

Menerusi hantaran sama, antara negeri yang mencatatkan Rt tertinggi termasuk Kuala Lumpur dengan 1.29, diikuti Melaka 1.23 dan Kedah 1.18.

Sementara itu, nilai Ro/Rt Kebangsaan pula naik sedikit kepada 1.16 daripada 1.15 sebelum ini.

Semalam, Pengerusi Jawatankuasa Kerajaan Tempatan, Perumahan dan Kesihatan Kelantan Dr Izani Husin dilaporkan, berkata peningkatan ketara kes baharu negeri itu telah menyebabkan fasiliti hospital dan Pusat Kuarantin Risiko Rendah (PKRC) COVID-19 penuh dan petugas kesihatan tidak mencukupi.

Semua jajahan di Kelantan kini berada di bawah Perintah Kawalan Pergerakan (PKP) sehingga 29 April susulan peningkatan ketara kes COVID-19 di negeri ini.

Jajahan Kota Bharu, Pasir Mas, Pasir Puteh, Bachok, Machang, Tumpat dan Tanah Merah dikenakan PKP bermula 16 April manakala PKP di Jajahan Jeli, Kuala Krai dan Gua Musang bermula semalam.

Sumber
Berita Harian

Artikel lain:
Kefahaman Perlindungan Harta Intelek Ditingkat


Kadar Zakat Fitrah 2023 Mengikut Negeri Seluruh Malaysia

Kadar Zakat Fitrah 2023
 bagi setiap negeri di Malaysia telah dikeluarkan oleh Majlis Agama Islam Negeri masing-masing.

Apa itu Zakat Fitrah?

Zakat Fitrah ialah zakat diri yang difardhukan ke atas setiap individu lelaki dan perempuan muslim yang berkemampuan dengan syarat-syarat yang ditetapkan.

Zakat fitrah dikenali juga sebagai zakat badan, zakat puasa, zakat Ramadan, dan zakat Fitri kerana masa untuk menyempurnakannya adalah pada akhir Ramadan dan menjelang Hari Raya Aidilfitri.

Hukum zakat fitrah ialah WAJIB ke atas Muslim dengan syarat seperti berikut:

Beragama Islam (bukan murtad)

Berakal

Hidup pada sebahagian Ramadan dan sebahagian Syawal

Zakat
 Fitrah adalah kewajipan yang perlu dilaksanakan pada bulan Ramadhan yang bertujuan untuk membersih dan menyucikan jiwa mereka yang berpuasa daripada perkara yang sia-sia dan juga untuk dijadikan sumber keperluan orang asnaf ketika 1 Syawal (siang & malam).

Isi Kandungan

Kadar Zakat Fitrah 2023

Menurut ulama, asal kadar zakat fitrah adalah satu gantang beras dan Muzakarah Jawatankuasa Fatwa Kebangsaan pada 10 Jun 2003 menetapkan harga zakat fitrah adalah berdasarkan harga setempat yang ditetapkan mengikut timbangan satu gantang Baghdad (bersamaan 2.60 – 2.70kg).

Kadar ini berdasarkan ketentuan oleh pihak berkuasa agama negeri-negeri.

Kadar Zakat Fitrah 2023, banyak Majlis Agama Islam Negeri dilihat menetapkan lebih daripada satu kadar harga zakat fitrah, bagi memberi ruang kepada golongan kurang berkemampuan untuk turut menunaikan kewajipan berzakat mereka.

Berikut ialah Kadar Zakat Fitrah 2023 bagi setiap negeri-negeri di Malaysia mengikut kadar beras yang dimakan.

Negeri

Kadar Minimum

Kadar Lain

Kaedah Pembayaran

Perlis

RM7

–

Bayaran Secara Online

Kedah

RM6.50 / RM7

RM14 / RM21

Bayaran Secara Online

Pulau
 Pinang

RM7

RM13 / RM20

Bayaran Secara Online

Perak

RM7

RM14 / RM21

Bayaran Secara Online

Selangor

RM7

RM14 / RM21

Bayaran Secara Online

Negeri
 Sembilan

RM7

RM10 / RM21

Bayaran Secara Online

Melaka

RM7

RM14 / RM21

Bayaran Secara Online

Johor

RM7

RM13

Bayaran Secara Online

Pahang

RM7

RM14 / RM21

Bayaran Secara Online

Terengganu

RM8

RM10 / RM21

Bayaran Secara Online

Kelantan

RM7

RM14 / RM21

Bayaran Secara Online

Sabah

RM7

–

Bayaran Secara Online

Sarawak

RM7

–

Bayaran Secara Online

WP KL,
Putrajaya
 & Labuan

RM7

RM14 / RM21

Bayaran Secara Online

Negeri yang mempunyai lebih daripada 1 Kadar Zakat Fitrah 2023 , pembayar boleh memilih kadar harga mengikut kemampuan atau kadar bayaran itu dipilih berdasarkan gred atau harga beras yang menjadi makanan harian mereka.

Beras Super Special Tempatan: RM6.50 / RM7.00 / RM8.00

Super Import / Perang / Pulut / Herba Poni / Wangi / Calrose / Poney: RM10.00 / RM13.00 / RM14.00

Basmathi / Jepun / Merah: RM20 / RM21

Waktu-Waktu Untuk Membayar Zakat Fitrah

Menurut syarak, Zakat Fitrah hendaklah ditunaikan sepanjang bulan Ramadan dimana waktu atau masa bagi tujuan menunaikannya adalah bermula dari awal sehingga akhir bulan Ramadan.

أَنَّ رَسُولَ اللهِ صَلَّى اللهُ عَلَيْهِ وَسَلَّمَ فَرَضَ زَكَاةَ الْفِطْرِ مِنْ رَمَضَانَ عَلَى النَّاسِ، صَاعًا مِنْ تَمْرٍ، أَوْ صَاعًا مِنْ شَعِيرٍ، عَلَى كُلِّ حُرٍّ أَوْ عَبْدٍ، ذَكَرٍ أَوْ أُنْثَى، مِنَ الْمُسْلِمِينَ

Maksudnya:

“Rasulullah SAW mewajibkan zakat fitrah pada bulan Ramadan ke atas umat Islam dengan satu gantang tamar, satu gantang tepung barli sama ada yang merdeka atau hamba sahaya, lelaki atau perempuan dalam kalangan umat Islam.”

(Riwayat Muslim: 984)

Terdapat
lima waktu
 dan
hukum berbeza
 yang berkaitan dengan pembayaran zakat fitrah.

HARUS – membayar zakat fitrah setelah masuknya bulan Ramadan.

WAJIB – membayar pada malam satu Syawal.

AFDAL / SUNAT – membayar pada pagi hari raya iaitu setelah terbitnya matahari sebelum menunaikan Solat Sunat Aidilfitri.

MAKRUH – membayar selepas selesai solat sunat Aidilfitri.

HARAM – melewatkan pembayaran sehingga luput 1 Syawal.

Semoga sedikit perkongsian tentang
Kadar Zakat Fitrah 2023
mengikut negeri seluruh Malaysia ini memberi manfaat kepada anda di luar sana.

Selamat menunaikan ibadah puasa pada Bulan Ramadan. Semoga amalan-amalan kita semua diterima oleh Allah SWT. Seterusnya, jangan lupa bayar zakat mengikut Kadar Zakat Fitrah 2023 yang telah ditetapkan mengikut negeri masing-masing supaya kita semua sentiasa mendapat keberkatan hidup di dunia dan di akhirat!

Anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Kalendar Cikgu Tahun 2023

Kalendar cikgu tahun 2023
 ini semestinya menarik minat ramai orang kerana selain guru bercuti, kalendar ini juga menyenaraikan lanjut berkaitan cuti sekolah. Tidak lain tidak bukan, selain guru, ibu bapa lah yang perlu mengambil tahu kesemua jenis cuti sekolah ini bagi merancang pelbagai aktiviti seperti percutian keluarga, balik kampung dan sebagainya.

Menurut perkongsian dari facebook
Cikgu Gorgeous
, kalendar cikgu tahun 2023 ini mendapat hampir 20 ribu perkongsian. Kebanyakan dari kalangan ibu bapa yang memberi komen dan tidak kurang juga ramai yang tag pasangan masing-masing.

Isi Kandungan

Kalendar Cikgu Tahun 2023 Mengikut Bulan

Memandang kan bulan Januari telah melabuhkan tirainya semalam, jadi kami mulakan kalendar cikgu tahun 2023 ini dengan bulan Februari.

Februari

Cuti sekolah pada Februari adalah seperti berikut:

5-6 Februari –
 Cuti Thaipusam
 (Johor, Kuala Lumpur, N. Sembilan, Pulau Pinang, Perak, Putrajaya & Selangor)

18 Februari –
Cuti Israk Mikraj
 (Kedah, Negeri Sembilan dan Perlis)

18-28 Februari –
Cuti Sekolah

Mac

Untuk bulan Mac pula, menunjukkan cuti sekolah panjang penggal sebelum memasuki penggal persekolahan 2023/2024.

1-19 Mac –
Cuti sekolah akhir penggal

23 Mac –
 Cuti awal Ramadan
 (Johor, Melaka dan Kedah)

April

Bulan April juga tidak menunjukkan banyak cuti sekolah kerana umat Islam bakal menyambut Hari Raya Aidilfitri 2023 pada bulan ini.

8 April :
 Cuti Nuzul Quran
 (Semua Negeri kecuali Johor, Kedah, Melaka, N. Sembilan, Sabah & Sarawak)

20 – 30 Mac :
Cuti Sekolah + Cuti Hari Raya Aidilfitri

Mei

Setelah bercuti panjang di bulan April, lepas raya semua kena bekerja dan kembali ke sekolah.

1 Mei :
Cuti Hari Pekerja

4 Mei :
Cuti Hari Wesak

16 Mei : Hari Guru

28 – 31 Mei :
Cuti Sekolah

Jun

1 – 4 Jun :
Cuti Hari Festival Gawai Dayak
 (Sarawak)

5 Jun :
 Cuti Keputeraan Agong

28 Jun : Hari Arafah

29 – 30 Jun :
Hari Raya Haji

Julai

Pada bulan Julai dalam kalendar cikgu tahun 2023 ini, nampaknya cuti hanya ada sehari sahaja iaitu:

19 Julai :
 Cuti Awal Muharram

Ogos

26 – 31 Ogos :
Cuti Sekolah

31 Ogos :
Cuti Hari Kebangsaan (Merdeka)

September

1 – 3 September :
Cuti Sekolah

16 September :
Cuti Hari Malaysia

28 September :
 Cuti Maulidur Rasul

Oktober

Alamak..! Maaf tiada sebarang cuti ya pada bulan Oktober. Hihihi.

November

Pada bulan November, nampaknya ada 4 hari cuti umum, iaitu:

11 – 14 November :
Cuti Hari Deepavali

Disember

Pada penghujung tahun 2023, terdapat cuti sekolah panjang iaitu:

11 Disember :
Cuti Hari Keputeraan Sultan Selangor
 (Selangor sahaja)

16 – 31 Disember :
Cuti sekolah

Penutup

Terima kasih Cikgu Gorgouse atas perkongsian ini. Sekali lagi diharap kalendar tahun 2023 yang kami kongsikan ini diharap dapat memudahkan guru dan ibu bapa merancang segala perancangan dengan keluarga. Selain rujuk kalendar cikgu tahun 2023 ini, pembaca juga boleh rujuk terus
KALENDAR TAHUN 2023
 untuk dapat lebih lanjut maklumat.


TERKINI-KALENDAR PERSEKOLAHAN 2023/2024

Putrajaya: Sesi persekolahan bagi kalendar akademik 2023/2024 bermula pada
19 Mac 2023 hingga 9 Mac 2024
 bagi sekolah di negeri Kumpulan A (Johor, Kedah, Kelantan dan Terengganu) dan
 20 Mac 2023 hinggan 10 Mac 2024
 bagi sekolah di negeri Kumpulan B ( Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor, Wilayah Persekutuan Kuala Lumpur, Labuan dan Putrajaya).

Kalendar Persekolahan 2023/2024 Bagi Kumpulan A dan B adalah seperti dibawah.

Kementerian Pendidikan (KPM) memaklumkan berdasarkan Surat Siaran Kementerian Pendidikan Malaysia Bilangan 2 Tahun 2021 sebelum ini, sesi persekolahan 2023/2024 ditetapkan pada 12 Mac bagi kumpulan A dan 13 Mac bagi kumpulan B.

KPM juga menyelaras tarikh-tarikh cuti perayaan sepanjang tempoh sesi persekolahan 2023/2024 yang melibatkan perayaan Hari Raya Aidilfitri, Tahun Baru Cina, Hari Deepavali, Hari Raya Qurban, Pesta Keamatan, Hari Gawai Dayak dan Hari Krismas.

Jadual Cuti Perayaan adalah seperti dibawah.

Semua sekolah hendaklah mematuhi peruntukan cuti tambahan oleh KPM sempena perayaan utama bagi sambutan Hari Raya Aidilfitri, Hari Raya Qurban, Hari Deepavali dan Tahun Baru Cina

Kalendar Akademik Sesi 2023/2024 boleh di muat turun melalui laman sesawang KPM di pautan
https://www.moe.gov.my/takwim
.


Kalendar Tahun 2023: Senarai Penuh Cuti Umum Dan Cuti Sekolah

Kalendar Tahun 2023
 telah mula dikongsi ramai berikutan tahun 2022 hampir melabuhkan tirainya beberapa hari sahaja lagi. Ramai yang mula merancang percutian dan majlis-majlis untuk tahun hadapan.

Di sini kami kongsikan kalendar tahun 2023 secara penuh lengkap dengan cuti umum, cuti perlepasan negeri dan juga cuti sekolah. Orang kata, plan awal tak kalut, jom kita tengok senarai lengkap dari bulan Januari hingga Disember 2023.

Isi Kandungan

Senarai Penuh Kalendar Tahun 2023

Kami senaraikan penuh kalendar tahun 2023 bagi 6 bulan pertama. Walau bagaimanapun, kami kongsikan juga kalendar penuh untuk 6 bulan kedua bagi rujukan pembaca. Jom kita tengok dan ‘mark’ nak ambil cuti pada bulan berapa.

Bulan Januari:

Cuti Umum dan kelepasan negeri:

1 Januari (Ahad): Tahun Baru (Semua Negeri kecuali Johor, Kedah, Kelantan, Perlis dan Terengganu)

14 Januari (Sabtu): Hari Keputeraan Yang di-Pertuan Besar Negeri Sembilan (Negeri Sembilan sahaja)

22 Januari (Ahad): Tahun Baru Cina Hari Pertama (Semua Negeri)

23 Januari (Isnin): Tahun Baru Cina Hari Kedua (Semua negeri kecuali Kelantan dan Terengganu)

Bulan Februari:

Cuti Umum dan kelepasan negeri:

1 Februari (Rabu): Hari Wilayah Persekutuan (Wilayah Persekutuan Kuala Lumpur, Labuan, dan Putrajaya sahaja)

5 Februari (Ahad): Hari Thaipusan (Wilayah Persekutuan Kuala Lumpur dan Putrajaya, Johor, Negeri Sembilan, Perak, Pulau Pinang, Selangor sahaja)

18 Februari (Sabtu): Israk Mi’raj (Kedah, Negeri Sembilan, Perlis dan Terengganu sahaja)

Bulan Mac:

Cuti Umum dan kelepasan negeri:

4 Mac (Sabtu): Ulang Tahun Pertabalan Sultan Terengganu (Terengganu sahaja)

23 Mac (Khamis): Awal Ramadhan (Johor, Kedah dan Melaka sahaja)

23 Mac (Khamis): Hari Keputeraan Sultan Johor (Johor sahaja)

Bulan April:

Cuti Umum dan kelepasan negeri:

7 April (Jumaat): Good Friday (Sabah dan Sarawak sahaja)

8 April (Sabtu): Hari Nuzul Al-Quran (Wilayah Persekutuan Kuala Lumpur, Labuan, dan Putrajaya, Kelantan, Pahang, Perak, Perlis, Pulau Pinang, Selangor, Terengganu sahaja)

15 April (Sabtu): Hari Perisytiharan Melaka Sebagai Bandaraya Bersejarah (Melaka sahaja)

22 April (Sabtu): Hari Raya Aidilfitri Hari Pertama (Semua negeri)

23 April (Ahad): Hari Raya Aidilfitri Hari Kedua (Semua negeri)

26 April (Rabu): Hari Keputeraan Sultan Terengganu (Terengganu sahaja)

Bulan Mei:

Cuti Umum dan kelepasan negeri:

1 Mei (Isnin): Hari Pekerja (Semua negeri)

4 Mei (Khamis): Hari Wesak (Semua negeri)

17 Mei (Rabu):  Ulang Tahun Keputeraan Raja Perlis (Perlis sahaja)

22 Mei (Isnin): Hari Hol Pahang (Pahang sahaja)

30 Mei (Selasa): Pesta Kaamatan Hari Pertama (Pesta Menuai) (Wilayah Persekutuan Labuan dan Sabah sahaja)

31 Mei (Rabu): Pesta Kaamatan Hari Kedua (Pesta Menuai) (Wilayah Persekutuan Labuan dan Sabah sahaja)

Bulan Jun:

Cuti umum dan perlepasan negeri:

1 Jun (Khamis): Hari Gawai Hari Pertama (Sarawak sahaja)

2 Jun (Jumaat): Hari Gawai Hari Kedua (Sarawak sahaja)

5 Jun (Isnin): Hari Keputeraan Seri Paduka Baginda Yang di-Pertuan Agong (Semua negeri)

18 Jun (Ahad): Hari Keputeraan Sultan Kedah (Kedah sahaja)

28 Jun (Rabu): Hari Arafah (Kelantan dan Terengganu sahaja)

29 Jun (Khamis): Hari Raya Qurban Hari Pertama (Semua negeri)

30 Jun (Jumaat): Hari Raya Qurban Hari Kedua (Kedah, Perlis, Kelantan dan Terengganu sahaja)

Bulan Julai:

Bulan Ogos:

Bulan September:

Bulan Oktober:

Bulan November:

Bulan Disember:

Cuti Sekolah

Selain cuti umum, antara perkara yang paling ditunggu oleh ibu bapa dan anak-anak pastinya cuti sekolah! Masa cuti sekolah itulah pelbagai aktivit dirancang untuk dibuat bersama. Disebabkan itulah, kami tidak meninggalkan info berkaitan cuti sekolah dalam perkongsian maklumat cuti pada kalendar tahun 2023 ini.

Menerusi hantaran di laman sosial rasmi milik Menteri Pendidikan Malaysia, YB
Fadhlina Sidek
 menjelaskan cuti sekolah adalah seperti berikut:

Kalendar Akademik Penggal 3 Sesi 2022-2023 akan bermula pada 1 Jan 2023 bagi sekolah-sekolah dalam Kumpulan A.

Manakala sekolah-sekolah dalam Kumpulan B akan memulakan sesi persekolahan pada 3 Januari 2023.

Beliau turut mengucapkan “Saya ucapkan selamat kembali ke sekolah tidak lama lagi!”.

Senarai penuh cuti sekolah dalam kalendar tahun 2023:

Berikut kami kongsikan senarai penuh cuti sekolah pada kalendar tahun 2023 mengikut kumpulan, iaitu kumpulan A dan kumpulan yang telah ditentukan mengikut negeri masing-masing.

Selain itu, cuti sekolah yang berkait dengan perayaan umum turut kami kongsikan sebagai rujukan pembaca. Maklumat ini kami dapati menerusi laman rasmi KPM di
 SINI:

Senarai cuti sekolah mengikut penggal bagi kumpulan A:

Senarai cuti sekolah mengikut penggal bagi kumpulan B:

Senarai cuti sekolah berdasarkan cuti perayaan di bawah cuti umum:

Penutup

Macam mana dengan perkongsian kami? Adakah ia membantu anda untuk merancang perjalanan, percutian atau plan apa sahaja majlis di tahun hadapan?

Pastikan rancang awal-awal supaya tiada kekalutan berlaku nanti. Kalau ada merancang untuk bercuti kat Kelantan, pastikan rujuk
10 TEMPAT MENARIK DI KELANTAN
 supaya percutian anda dimanffatkan sepenuhnya.

Semoga artikel ini membantu anda dan moga segala perancangan di tahun hadapan dapat berjalan lancar. Jom semak Kalendar Tahun 2023 dan Happy New Year semua!


Kandungan Kalori Roti Canai Hampir 1 Malaysia Tidak Tahu

Kalori Roti Canai
 menjadi perkara yang tidak diambil tahu oleh majoriti besar rakyat Malaysia. Mereka hanya tahu makan dan makan. Tahukah anda berapa kalori roti canai per hidangan yang anda ambil? Baca artikel ini.

Isi Kandungan

Roti Canai

Roti canai merupakan antara makanan atau hidangan yang menjadi popular dalam rakyat Malaysia. Lebih-lebih lagi, anak kecil amatlah menggemarinya. Jika dahulu, hanya ada satu jenis sahaja roti canai. Akan tetapi, disebabkan perubahan zaman, semakin banyak jenis dan resepi yang dibuat untuk menambahkan kesedapan roti canai ini.

Untuk mendapatkan cara atau resepi roti canai ini, anda boleh juga membaca artikel
Resepi Roti Canai yang Lebih Mudah dan Lembut ,
Roti Lasagna yang Menyelerakan

dan
Resipi Cucur Roti untuk Anak-anak.

Sejarah Roti Canai

Ramai dan banyak pendapat yang dikemukakan berkaitan kedatangan roti canai ini ke negara Malaysia kita. Antaranya termasuklah kedatangan pencanai dari India datang ke Malaysia yang dijadikan sebagai buruh pekerja semasa zaman pemerintahan British. Selain itu, roti canai terhasil kerana tingkah laku pencanai itu yang menebarkan, menguli dan menggolekkan doh canai itu.

Akan tetapi, roti canai telah menjadi makanan yang popular dalam kalangan rakyat di Malaysia. Bagaimana dengan kalorinya? Jom kita teruskan pembacaan artikel ini.

Kalori

Secara umunya, kalori merupakan sejenis unit yang digunakan untuk mengukur kandungan dalam sesuatu makanan atau minuman yang di ambil. Atau lebih tepatnya, jumlah tenaga yang diperolehi manusia daripada makanan yang mereka makan, atau minuman yang mereka minum.

Jumlah kalori yang diperlukan oleh manusia juga akan berbeza-beza. Ada manusia yang memerlukan kalori yang lebih banyak untuk tubuh badannya. Ada juga segelintir manusia memerlukan jumlah kalori yang sedikit. Kesemua ini adalah bergantung kepada beberapa faktor seperti:

Jantina.

Usia.

Umur.

Tinggi dan berat.

Tahap/kadar aktiviti fizikal yang dilakukan dalam sehari.

Pengiraan Kalori Makanan

Anda boleh mengira jumlah kalori makanan yang perlu anda ambil dalam sehari dengan menggunakan
Kalkulator Kalori Harian
. Anda hanya perlu memasukkan beberapa maklumat yang berkaitan. Laman web ini nboleh diakses secara atas talian dengan menggunakan:

Telefon Pintar

Tablet

Komputer/Laptop

Anda boleh mengetahui jumlah kalori yang anda perlukan dalam sehari untuk memastikan keadaan badan yang sihat. Mungkin kedengaran agak leceh dan kecil, tetapi amat berguna apabila dipraktikkan.

Cara Menggunakan Kalkulator Kalori

Berikut merupakan langkah yang boleh anda ikuti untuk menentukan nilai kalori yang anda perlukan dalam sehari:

LANGKAH PERTAMA
: Anda perlu melayari laman web Kalkulator Kalori Harian. Boleh tekan link
di sini
.

LANGKAH KEDUA
: Anda perlu memasukkan maklumat yang diminta. Sekiranya anda tidak ingat angka yang tepat, cukuplah sekiranya memasukkan anggaran sahaja.

Jantina.

Umur semasa.

Tingi anda yang terkini.

Berat.

Kadar anda beraktiviti seharian. (Pilih salah satu kategori anda).

LANGKAH KETIGA
: Anda perlu menekan butan “Calculate”.

LANGKAH KEEMPAT
: Di bahagian bawah, anda dapat melihat ringkasan nilai kalori yang anda perlu ambil. Sama ada untuk:

Jumlah kalori yang diperlukan untuk
kurangkan
 berat badan.

Jumlah kalori yang diperlukan untuk
kekalkan
 berat badan.

Jumlah kalori yang diperlukan untuk
tambakan
 berat bada.

LANGKAH KELIMA
: Anda boleh membuat perancangan menu seharian anda untuk mencapai tahap kesihatan yang ideal.

Fungsi Lain Laman Web Kalkulator Kalori

Anda juga boleh menggunakan laman web lain atau aplikasi yang tersedia ada bagi pengiraan kalori yang anda perlukan. Selain daripada pengiraan kalori yang diperlukan, anda juga boleh:

Kira jumlah BMI anda.
Link pautan di sini
.

Kira berat badan ideal anda.
Link pautan di sini
.

Kira kalori senaman anda.
Link pautan di sini
.

Kira diet yang anda perlukan.
Link pautan di sini
.

Kalori Roti Canai Yang Anda Tidak Tahu

Secara menyeluruhnya, sekeping roti canai mempunyai nilai kalori sebanyak 300 kalori. Nilai kalori ini boleh dikatakan agak banyak untuk sekali makan. Bayangkan jikalau seseorang itu mengambil sehingga 3 keping roti canai? Itu belum lagi dicampurkan dengan nilai kalori bagi kuah kari atau kuah dal.

Bukan itu sahaja, kalori roti canai sebanyak 300 ini juga dikatakan menyamai:

7 Pusingan larian padang bola sepak.

Berlari selama 1 jam 15 minit.

Lari sejauh 2800 meter.

Di bawah ini merupakan jumlah kandungan yang ada pada sekeping roti canai:

KARBOHIDRAT

LEMAK

PROTEIN

50 GRAM

10 GRAM

9.4%

Perbandingan Kalori Roti Canai dan Hidangan Lain

Selain daripada roti canai, terdapat juga beberapa jenis makanan yang selalu diambil di waktu pagi yang perlu anda perhatikan. Kepada mereka yang menjaga berat badan, mereka amatlah menitikberatkan nilai kalori dalam sesuatu makanan sebelum memakannya.

Hidangan sarapan pagi(kebiasaannya)

JENIS HIDANGAN

JUMLAH KALORI/HIDANGAN BIASA

Nasi
Lemak

400 – 500
Kalori

Nasi
Goreng

630-650
Kalori

Mee
Goreng

280-300
Kalori

Mee
Kari

500-520
Kalori

Hidangan lain-lain

JENIS HIDANGAN

JUMLAH KALORI

Burger

470-500
Kalori

Aiskrim

380-400
Kalori

Roti
manis
/Donut

200-210
Kalori

Chicken Chop

355-370
Kalori

Pizza

280-300 Kalori

Cara Bakar Kalori Roti Canai

Berikut merupakan perkara yang anda perlu lakukan untuk menghilangkan kalori roti canai sebanyak 300 ini:

AKTIVITI

TEMPOH

Berlari

35
Minit

Berbasikal

46
Minit

Berenang

25
Minit

Berjalan

84 Minit

*TIPS:

Sekiranya anda ingin berdiet dengan memakan roti canai sahaja di awal pagi, anda perlu memastikan bahawa segala resepi biasa yang digunakan untuk memasak roti canai diubah. Cadangannya adalah seperti di bawah:

 Gunakan tepung yang mempunyai nilai serat tinggi.

Gunakan marjerin sebagai pengganti kepada minyak masak.

Tambahkan sayuran-sayuran ke dalam resepi roti canai anda.

Jikalau anda berbuat sedemikian, kalori roti canai akan menurun sehingga 280 kalori.

Soalan Lazim Kalori Roti Canai

Berapakah nilai kalori dalam roti canai yang biasa?

Jumlah kalori bagi roti canai biasa sekeping adalah sebanyak 300 kalori. Akan tetapi, nilai ini akan bertambah berdasarkan resepi atau cara anda memasaknya seperti memakan bersama kuah kari dan susu.

Bolehkah sekiranya saya ingin mengambil roti canai di pagi hari?

Ya, anda juga amatlah disarankan untuk menjalankan aktiviti bagi membakar kalori anda. Jika tidak, ia akan menjadi lemak simpanan dalam badan anda.

Perlukah saya mengambil jumlah makanan berdasarkan nilai kalori yang badan saya perlukan?

Anda digalakkan berbuat sedemikian agar badan anda berada dalam keadaan ideal. Lebih-lebih lagi zaman sekarang, pelbagai jenis makanan yang dicipta, anda perlu mengawalnya dengan sebaik mungkin.

Pastikan Anda Tahu Kalori Roti Canai Sebelum Makan

Setelah perkongsian artikel kalori roti canai ini, moga-moga anda akan mendapat ilmu atau input yang baharu. Artikel ini bukan bermaksud untuk melarang anda memakan roti canai atau menceritakan keburukan khasiat roti canai, akan tetapi sekadar perkongsian semata-mata.

Jagalah pemakanan anda bermula dari awal. Rancanglah pemakanan anda. Ingat sebelum kena, jimat sebelum habis. Kerana sesungguhnya mencegah itu lebih baik daripada mengubati.


Kanak-kanak bawah 12 tahun dibenar ke bazar Aidilfitri

Terengganu Benarkan Budak Bawah 12 Tahun Masuk Bazaar Aidilfitri

KUALA TERENGGANU – Kanak-kanak berusia bawah 12 tahun di negeri ini dibenarkan mengunjungi bazar Aidilfitri bersama ibu bapa masing-masing.

Exco Kerajaan Tempatan, Perumahan, Kesihatan dan Alam Sekitar negeri, Dr Alias Razak berkata, kelonggaran itu diberikan bagi memberi peluang kepada ibu bapa membawa anak-anak mereka mencari persiapan sempena sambutan Hari Raya Aidilfitri akan datang.

“Kanak-kanak dibenarkan untuk mengunjungi bazar Aidilfitri, namun ibu bapa perlu memastikan mereka mematuhi prosedur operasi standard (SOP) yang ketat serta dapat menjaga jarak fizikal bagi setiap pelanggan.

“Langkah itu bagi mengelak berlakunya penularan Covid-19 kerana masih terdapat kes pandemik itu di negeri ini.

“Kita juga akan sentiasa memantau situasi di setiap bazar Aidilfitri supaya semua pengunjung mematuhi SOP ditetapkan, ” katanya ketika ditemui pemberita di Wisma Darul Iman di sini pada Rabu

Menurut Alias, sebelum ini berlaku salah faham yang mengatakan bazar Aidilfitri tidak boleh dikunjungi kanak-kanak sedangkan larangan itu meliputi bazar Ramadan di seluruh negeri.

“Larangan bagi kanak-kanak 12 tahun ke bawah sebelum ini tertakluk kepada kunjungan di bazar Ramadan sahaja memandangkan keadaan dan suasana di bazar Ramadan agak rapat dan kita bimbang golongan ini terdedah kepada jangkitan.

“Jadi, kita lihat tiada keperluan untuk kanak-kanak mengunjungi bazar Ramadan kerana hanya wakil keluarga lebih sesuai untuk membeli juadah bagi mengurangkan kesesakan di kawasan terbabit,” katanya.

Sumber
Sinar Harian

Artikel Penuh :
UPSR Dimansuh Sepenuhya, PT3 Dibatalkan